title: Matt Skelton

text: Vuonna 2000 Skelton voitti Kansainvälisen potkunyrkkeilyliiton IKF:n ammattilaisten maailmanmestaruuden voittamalla Jeff Fordin (USA) ajassa 1.51 toista erää North Hamptonissa, Englannissa Hän puolusti titteliään 18. marraskuuta vuonna 2001 kolmannen erän teknisellä tyrmäyksellä unkarilaista Peter Vargaa vastaan. K-1-tapahtumissa Skelton otteli vuosituhannen vaihteen tienoilla kaikkiaan 17 ottelua, joista hän saavutti kymmenen voittoa. Vuoden 2001 Melbournen "World Grand Prix" -tapahtumassa hän selviytyi loppuotteluun, missä kuitenkin kärsi pistetappion Ernesto Hoostille.


title: Matt Skelton

text: Matt Skeltonilla on yksi MMA-ottelu takanaan. Marraskuun 3. päivänä vuonna 2001 hän hävisi Ton Eriksonille ajassa 1.11 ensimmäisessä erässä.


title: Matt Skelton

text:
Ensimmäisessä ammattilaisnyrkkeilyottelussaan syyskuussa 2002 Skelton tyrmäsi Gifford Shillingfordin ottelun ehdittyä toiseen eräänsä. Nyrkkeilykehässä Skelton kohdannut monia lähellä huippua olevia kamppailijoita, kuten Michael Sprottin ja Julius Francisin. Vuonna 2006 Skelton otteli kahdesti Danny Williamsia vastaan kansainyhteisön raskaan sarjan mestaruudesta. Ensimmäisessä kohtaamisessa hän kärsi hajaäänitappion, mutta toisessa ottelussa voitti mestaruuden kaikin tuomariäänin.
Tammikuussa 2008 Skelton kohtasi WBA-liiton hallitsevan maailmanmestarin, voittamattoman Ruslan Chagaevin. Ottelussa oli panoksena Chagaevin mestaruus. Ottelu käytiin 19.01.2008 Saksassa. Ottelu päätyi Chagaevin pistevoittoon 12 erän jälkeen. Vuoden 2008 joulukuussa Skelton voitti nimiinsä avoimena olleen raskaan sarjan Euroopan mestaruuden vastustajansa Paolo Vidozin luovutettua kamppailun ennen kymmenennen erän alkua. Skelton menetti vyönsä ensimmäisessä puolustusottelussaan Martin Roganille.


title: Matt Skelton

text: Skelton jatkoi uraansa 19.09.2009 tappiollisesti luovuttaen saksalaiselle Francesco Pianetalle kahdeksannessa erässä.


title: Matt Skelton

text: Skeltonin valmentajana toimi Frank Maloney


title: James Henderson Berry

text: James Henderson Berry (15. toukokuuta 1841 – 30. tammikuuta 1913) oli yhdysvaltalainen demokraattisen puolueen poliitikko.


title: James Henderson Berry

text: Berry syntyi Alabamassa ja muutti perheineen Arkansas'han vuonna 1848. Hän opiskeli lakia ja menetti toisen jalkansa Yhdysvaltain sisällissodassa. Sodan jälkeen hän aloitti työnsä koulun opettajana sekä lakialalla.


title: James Henderson Berry

text: Berry pääsi jo vuonna 1866 Arkansas'n edustajainhuoneeseen. Hän toimi Arkansas'n kuvernöörinä vuosina 1883–1885 sekä Yhdysvaltain senaattorina 1885–1907. Hän kuoli Bentonvillessä.


title: Simon Pollard Hughes, Jr.

text: Simon Pollard Hughes, Jr. (14. huhtikuuta 1830 – 29. kesäkuuta 1906) oli yhdysvaltalainen lakimies ja demokraattisen puolueen poliitikko.


title: Simon Pollard Hughes, Jr.

text: Hughes oli Arkansas'n kuvernööri vuosina 1885–1889. Häntä edelsi James Henderson Berry ja seurasi James Philip Eagle.


title: Simon Pollard Hughes, Jr.

text: Hughes oli Yhdysvaltain sisällissodassa Etelävaltioiden upseeri ja kuoli Little Rockissa vuonna 1906.


title: James Philip Eagle

text: James Philip Eagle (10. elokuuta 1837 – 19. joulukuuta 1904) oli yhdysvaltalainen demokraattisen puolueen poliitikko, joka toimi vuosina 1889–1893 Arkansas'n kuvernöörinä.


title: James Philip Eagle

text: Eagle syntyi Tennesseessä ja muutti varhaisella iällä Arkansas'han. Hän istui Arkansas'n edustajainhuoneessa vuosina 1873–1878.


title: William Meade Fishback

text: William Meade Fishback (5. marraskuuta 1831 – 9. helmikuuta 1903) oli yhdysvaltalainen demokraattisen puolueen poliitikko.


title: William Meade Fishback

text: Fishback syntyi Virginiassa ja opiskeli lakia Virginian yliopistossa, josta valmistui vuonna 1855. Hän muutti Illinoisiin ja vuonna 1858 Arkansas'n Greenwoodiin. Hän oli Yhdysvaltain sisällissodassa eversti.


title: William Meade Fishback

text: William Meade Fishback toimi Arkansas'n kuvernöörinä vuosina 1893–1895. Häntä edelsi James Philip Eagle ja seurasi James Paul Clarke.


title: James Paul Clarke

text: James Paul Clarke (18. kesäkuuta 1854 – 1. lokakuuta 1916) oli yhdysvaltalainen lakimies ja demokraattisen puolueen poliitikko.


title: James Paul Clarke

text: Clarke syntyi Mississippissä, opiskeli lakia ja valmistui Virginian yliopistosta 1878. Hän istui Arkansas’n edustajainhuoneessa vuosina 1886–1888 ja senaatissa sen jälkeen vuoteen 1892. Hän toimi Arkansas’n kuvernöörinä vuosina 1895–1897.


title: James Paul Clarke

text: Clarke istui Yhdysvaltain senaatissa vuodesta 1903 lokakuuhun 1916, jolloin hän kuoli Arkansas'n Little Rockissa. Hän oli vuodesta 1913 kuolemaansa asti senaatin "president pro tempore".


title: Daniel Webster Jones

text: Daniel Webster Jones (15. joulukuuta 1839 – 25. joulukuuta 1918) oli yhdysvaltalainen demokraattisen puolueen poliitikko. Hän toimi Arkansas'n 19. kuvernöörinä vuosina 1897–1901.


title: Daniel Webster Jones

text: Jones syntyi Teksasissa, mutta muutti jo vuonna 1840 perheineen Arkansas'han. Hän opiskeli lakia ja oli viimeinen Arkansas'n kuvernöörinä toiminut Yhdysvaltain sisällissodan veteraani.


title: Daniel Webster Jones

text: Jones kuoli joulukuussa 1918 ja tuli haudatuksi Oakland Cemeteryyn Little Rockiin.


title: Jefferson Davis (kuvernööri)

text: Jefferson Davis (6. toukokuuta 1862 – 3. tammikuuta 1913) oli yhdysvaltalainen demokraattisen puolueen poliitikko. Hän toimi Arkansas'n kuvernöörinä vuosina 1901–1907 ja kuului Yhdysvaltain senaattiin vuodesta 1907 kuolemaansa.


title: Jefferson Davis (kuvernööri)

text: Davis syntyi Arkansas'ssa ja opiskeli lakia. Hän oli kahdesti naimisissa ja sai kaksitoista lasta.


title: John Sebastian Little

text: John Sebastian Little (14. maaliskuuta 1851 – 29. lokakuuta 1916) oli yhdysvaltalainen demokraattisen puolueen poliitikko.


title: John Sebastian Little

text: Little opiskeli lakia ja istui Yhdysvaltain edustajainhuoneessa vuosina 1894–1907. Hän toimi vuonna 1907 Arkansas'n kuvernöörinä. Häntä edelsi Jefferson Davis ja seurasi John Isaac Moore.


title: John Sebastian Little

text: Littlen väitetään olleen ensimmäinen Sebastian Countyssä syntynyt poika. Hän meni 4. tammikuuta 1877 naimisiin Elizabeth Jane Irwinin kanssa ja sai viisi lasta. Hän kuoli Little Rockissa.


title: Nostovoimakeskiö

text: Nostovoimakeskiö tarkoittaa ilma-aluksen pituusakselilla sitä pistettä, josta nostovoimavektorin katsotaan lähtevän, eli sitä pituusakselin pistettä, johon nostovoima on keskittynyt. Nostovoimakeskiön paikka voidaan laskea laskemalla yhteen kaikkien ylöspäin ja alaspäin vaikuttavien voimien summat ja määrittämällä suurimman nostovoiman paikka.


title: Nostovoimakeskiö

text: Nostovoimakeskiötä ei tule sekoittaa painopisteeseen, joka puolestaan on se piste, jossa ilma-alus on tasapainossa kaikkien kolmen akselin suhteen.


title: Nostovoimakeskiö

text: Koneen stabiliteetin kannalta nostovoimakeskiö on erittäin tärkeä, sillä sen ja painopisteen suhteen määritetään stabiliteettimatriisin ominaisarvot. Lentokone on stabiili pituusakselilla, mikäli nostovoimakeskiö on painopisteen takana, ja pystyakselilla, mikäli nostovoimakeskiö on painopisteen yläpuolella (mitä suurempi siiven V-kulma, sitä stabiilimpi kone on, sillä V-kulma nostaa nostovoimakeskiön paikkaa ylöspäin). Mitä edempänä painopiste on nostovoimakeskiön suhteen pituusakselilla, sitä vaikeampaa on konetta saada sakkaamaan tai syöksykierteeseen, mutta sitä heikompi on myös koneen nousunopeus.


title: John Isaac Moore

text: John Isaac Moore (7. helmikuuta 1856 – 18. maaliskuuta 1937) oli yhdysvaltalainen demokraattisen puolueen poliitikko. Hän syntyi Mississippissä ja valmistui Arkansas'n yliopistosta vuonna 1881.


title: John Isaac Moore

text: Moore valittiin lukuisia kertoja Arkansas'n edustajainhuoneeseen ja senaattiin. Hänestä tuli Arkansas'n kuvernööri John Sebastian Littlen erottua vuonna 1907. Moorea seurasi Xenophon Overton Pindall.


title: Xenophon Overton Pindall

text: Xenophon Overton Pindall (21. elokuuta 1873 – 2. tammikuuta 1935) oli yhdysvaltalainen lakimies ja demokraattisen puolueen poliitikko. Hän toimi Arkansas'n kuvernöörinä vuosina 1907–1909.


title: Xenophon Overton Pindall

text: Pindallin kaupunki Arkansas'ssa on nimetty entisen kuvernöörin mukaan.


title: Jesse M. Martin

text: Jesse M. Martin oli yhdysvaltalainen demokraattisen puolueen poliitikko. Hän toimi Arkansas'n tilapäisenä kuvernöörinä kolme päivän ajan Xenophon Overton Pindallin kauden päätyttyä vuonna 1909.


title: George Washington Donaghey

text: George Washington Donaghey (1. heinäkuuta 1856 – 15. joulukuuta 1937, Little Rock) oli yhdysvaltalainen demokraattisen puolueen poliitikko. Hän toimi Arkansas'n 22. kuvernöörinä vuosina 1909–1913.


title: George Washington Donaghey

text: Donaghey syntyi Louisianassa kuusilapsiseen perheeseen.


title: Joseph Taylor Robinson

text: Joseph Taylor Robinson (26. elokuuta 1872 – 14. heinäkuuta 1937) oli yhdysvaltalainen demokraattisen puolueen poliitikko.


title: Joseph Taylor Robinson

text: Robinson syntyi Lonokessa, Arkansas'ssa. Hän istui vuodesta 1913 Yhdysvaltain senaatissa ja oli vuonna 1928 ehdolla Yhdysvaltain varapresidentiksi. Yhdysvaltain edustajainhuoneeseen hän oli päässyt jo vuonna 1903.


title: Joseph Taylor Robinson

text: Robinson opiskeli Arkansas'n ja Virginian yliopistoissa. Hän toimi vuonna 1913 Arkansas'n kuvernöörinä, mutta erosi virastaan.


title: William Kavanaugh Oldham

text: William Kavanaugh Oldham (20. toukokuuta 1865 Richmond, Kentucky – 6. toukokuuta 1938 Pettus, Arkansas) oli yhdysvaltalainen demokraattisen puolueen poliitikko. Oldham työskenteli yhden kauden ajan Arkansas’n senaatissa vuosina 1911–1913 ja oli samalla senaatin puhemies. Tämän aseman vuoksi hän toimi Arkansas’n tilapäisenä kuvernöörinä kuuden päivän ajan vuonna 1913, kun varsinainen kuvernööri Joseph T. Robinson erosi virastaan kesken kauden.


title: Yli-ihminen

text: Yli-ihminen ( ) on saksalaisen filosofi Friedrich Nietzschen määrittelemä ihannekuva, jossa henkisesti korkeatasoinen yksilö toteuttaa mahdollisimman tehokkaasti kaikkia niitä moraalisia ja esteettisiä mahdollisuuksia, jotka nykyinen kasvatusperinne ja arvomaailma tukahduttavat. Yli-ihmisen ihanne ei siis voi toteutua täydellisenä tai toteutuu vasta tulevaisuudessa. Nietzschen mukaan ihminen syntyy ihmisenä vasta kun pystyy luomaan itse omat arvonsa ja norminsa. Näin nihilismi voidaan ylittää. Nietzschen yli-ihmisen vastakohta oli viimeinen ihminen (). Nietzschen oppi yli-ihmisestä voidaan tiivistää lausumaksi: hyvää on kaikki, mikä kohottaa vallantuntoa, ja onni on tunto siitä, että valta kasvaa.


title: Yli-ihminen

text: Yli-ihminen on mahdollisesti Nietzschen filosofian eniten kiinnostusta herättäneitä käsitteitä. Nietzsche esitteli käsitteen kirjassaan "Näin puhui Zarathustra" (1883). Varsinkin myöhemmässä ajattelussaan Nietzsche vaati, että nykyihmisen on uhrattava oma moraalinsa ja onnensa luodakseen edellytykset paremman ja kehityskykyisemmän henkisen ihmistyypin synnylle.


title: Yli-ihminen

text: Nietzschen filosofinen ajattelu on usein juuri yli-ihmisen käsitteen takia yhdistetty kansallissosialismiin. Jotkut korkea-arvoiset natsijohtajat, mukaan lukien filosofi Alfred Baeumler, ihannoivat joitain Nietzschen filosofian osia ja sovittivat yli-ihmisen käsitteen omiin näkymyksiinsä ylivertaisesta arjalaisesta rodusta, joka oli kaikkia muita rotuja parempi. Vastaavasti alempina pidetyt kansat nimettiin ali-ihmisiksi, jonka käsite ei Nietzschellä esiinny. Nietzsche itse tunsi nationalismin täysin vieraaksi ja huolimatta siitä, että hän ajoittain tarkasteli ihmisyyttä ”rodun” käsitteen kautta, elämäänsä ja omia kirjoituksiaan käsittelevässä myöhäisteoksessa "Ecce homo" hän torjui suorasanaisesti darwinistiset tai rodulliset tulkinnat yli-ihmisestä – ja antisemitismiä, joka oli natsien rotuopissa ja koko ideologiassa hyvin keskeistä, Nietzsche pilkkasi toistuvasti erittäin kärkkäästi, jopa ad hominem -argumentein. Hänen luomansa yli-ihmisen käsitekin poikkesi täysin natsien ihanteesta – yli-ihminen oli hänelle tavoiteltava ihannekuva, eikä suinkaan kukaan yksittäinen elävä ihminen. Nietzsche ei pitänyt itseään, eikä hahmoaan Zarathustraa yli-ihmisenä. Yli-ihmisen piirteitä hän näki menneisyydessä esimerkiksi Johann Wolfgang von Goethessä ja Leonardo da Vincissä.


title: Junius Marion Futrell

text: Junius Marion Futrell (14. elokuuta 1870 – 20. kesäkuuta 1955) oli yhdysvaltalainen demokraattisen puolueen poliitikko.


title: Junius Marion Futrell

text: Futrell opiskeli lakia Arkansas'n yliopistossa. Hän istui Arkansas'n edustajainhuoneessa vuosina 1896–1904. Hän toimi Arkansas'n tilapäisenä kuvernöörinä vuonna 1913. Myöhemmin hän hoiti kuvernöörin virkaa kaksi täyttä kautta vuosina 1933–1937.


title: Junius Marion Futrell

text: Futrell oli syyskuusta 1893 naimisissa Tera A. Smithin kanssa ja sai kuusi lasta. Hän kärsi aivohalvauksen vuonna 1948 ja kuoli kesäkuussa 1955 ehtimättä koskaan toipua täysin.


title: George Washington Hays

text: George Washington Hays (23. syyskuuta 1863 – 15. syyskuuta 1927) oli yhdysvaltalainen demokraattisen puolueen poliitikko, joka toimi Arkansas'n kuvernöörinä vuosina 1913–1917.


title: George Washington Hays

text: Hays syntyi Camdenissa, Arkansas'ssa. Hän opiskeli lakia ja palasi kuvernöörinvirkansa jälkeen lakialalle. Hän kuoli Little Rockissa kärsittyään keuhkokuumeesta ja influenssasta. Hänet on haudattu Camdeniin.


title: Freestyle (yhtye)

text: Freestyle oli lyhytikäinen ruotsalainen yhtye 1980-luvun alussa. Yhtyeen alkuperäiseen kokoonpanoon kuului Tommy Ekman, Christer Sandelin, Gigi Hamilton, Joakim Hagleitner, Anders Uddberg ja Kayo. Kayo lähti yhtyeestä ennen sen läpimurtoa ja hänet korvasi Diane Corinne Söderholm. Yhtyeen kuuluisimpia hittejä ovat karaokepiireissäkin tunnetuksi tullut "Vill ha dej" sekä "Fantasi", "Ögon som glittrar" ja "Rider omkring". "Vill ha dej" (kirjoitetaan myös muodossa "Vill ha dig") oli Ruotsin singlelistan kärjessä viisi perättäistä viikkoa ja sen versioi vuonna 1998 myös toinen ruotsalainen artisti, Drömhus. Freestyle hajosi vuonna 1983, ja Tommy Ekman, Christer Sandelin ja Gigi Hamilton perustivat yhtyeen Style.


title: Freestyle (yhtye)

text: Vuonna 2009 Freestylen albumi "Fantasi" (1981) pääsi mukaan kirjaan "Tusen svenska klassiker", johon koottiin tuhat Ruotsissa julkaistujen kirjojen, elokuvien, äänilevyjen ja tv-ohjelmien klassikkoa.


title: Charles Hillman Brough

text: Charles Hillman Brough (9. heinäkuuta 1876 – 26. joulukuuta 1935) oli yhdysvaltalainen demokraattisen puolueen poliitikko. Hän toimi Arkansas'n osavaltion 25. kuvernöörinä vuosina 1917–1921. Brough syntyi Mississippissä ja kuoli Washington (DC):ssä. Hänet on haudattu Little Rockiin.


title: Thomas Chipman McRae

text: Thomas Chipman McRae (21. joulukuuta 1851 – 2. kesäkuuta 1929) oli yhdysvaltalainen lakimies ja demokraattisen puolueen poliitikko, joka toimi Arkansas'n kuvernöörinä vuosina 1921–1925. Hän istui Yhdysvaltain edustajainhuoneessa 1885–1903.


title: Thomas Chipman McRae

text: McRae oli joulukuusta 1874 naimisissa Amelia Ann Whiten kanssa ja sai kuusi tytärtä sekä kolme poikaa.


title: Tom Jefferson Terral

text: Thomas Jefferson "Thomas" Terral (21. joulukuuta 1882 Union Parish, Louisiana – 9. maaliskuuta 1946) oli yhdysvaltalainen demokraattisen puolueen poliitikko, joka toimi Arkansas'n 27. kuvernöörinä vuosina 1925–1927. Terral pyrki jatkokaudelle, mutta häntä ei valittu uudelleen, minkä jälkeen Terral vetäytyi politiikasta. Häntä edelsi kuvernöörinä Thomas Chipman McRae ja seurasi John Ellis Martineau.


title: Jarkko Tontti

text: Jarkko Olavi Tontti (s. 9. joulukuuta 1971 Tampere) on suomalainen kirjailija, runoilija ja juristi.


title: Jarkko Tontti

text: Tontin esikoisrunokokoelma "Vuosikirja" (2006) sai Kalevi Jäntin kirjallisuuspalkinnon ja oli ehdolla Helsingin Sanomien kirjallisuuspalkinnon saajaksi. Vuonna 2013 hän sai Lasten LukuVarkaus -palkinnon fantasiaromaanista "Vedeeran taru" (2012).


title: Jarkko Tontti

text: Tontti kirjoitti ylioppilaaksi Tampereen klassillisesta lukiosta keväällä 1990. Hän opiskeli oikeustiedettä, kirjallisuutta ja filosofiaa Helsingissä, Edinburghissa, Brysselissä ja Berliinissä ja väitteli oikeustieteen tohtoriksi Helsingin yliopistosta vuonna 2002.


title: Jarkko Tontti

text: Tontti on työskennellyt juristina eduskunnassa, oikeusministeriössä, Espoon käräjäoikeudessa ja opettajana Helsingin yliopistossa. Tontti on myös toiminut eri ihmisoikeusjärjestöissä. Vuosina 2011–2014 hän oli kirjailijoiden sananvapausjärjestö Suomen PENin puheenjohtaja ja tällä hetkellä hän on PEN Internationalin hallituksen johtoryhmän jäsen. Tontti oli ulkoasiainministeriön ihmisoikeusasiain neuvottelukunnan jäsen vuosina 2007–2015 ja on ollut vuodesta 2016 alkaen eduskunnan oikeusasiamiehen kanslian ihmisoikeusvaltuuskunnan jäsen. Vuosina 2010–2011 hän toimi opetus- ja kulttuuriministeriön tekijänoikeustoimikunnan jäsenenä.


title: Jarkko Tontti

text: Vuosina 2008–2011 Tontti oli Nuoren Voiman Liiton hallituksen jäsen. Hän edusti Suomen Kirjailijaliittoa tekijänoikeusjärjestö Sanaston hallituksessa 2009–2013 ja Kopioston hallituksessa 2012–2013. Taiteilijoiden ja kansanedustajien Arkadia-seuran varapuheenjohtajana Tontti toimi vuosina 2009-2011. Vuoden 2019 alusta hän on ollut Suomen Kirjailijaliiton johtokunnan jäsen.


title: Jarkko Tontti

text: Tontille on myönnetty Viron valtion kunniamerkki, Marianmaan risti.


title: Jarkko Tontti

text: Vuonna 2006 ilmestyi Tontin esikoisrunokokoelma "Vuosikirja", joka sai Kalevi Jäntin kirjallisuuspalkinnon. Teos oli ehdolla myös Helsingin Sanomien kirjallisuuspalkinnon saajaksi.


title: Jarkko Tontti

text: Tontin ensimmäinen romaani "Luokkakokous" ilmestyi vuonna 2007, toinen runokokoelma "Jacasser" vuonna 2009 ja toinen romaani "Sali" vuonna 2011. Samana vuonna Tontilta ilmestyi esseekokoelma "Koti, uskonto ja isänmaa". Hän on kirjoittanut myös fantasiaromaanin "Vedeeran taru" (2012), joka voitti Lasten LukuVarkaus -kirjallisuuspalkinnon vuonna 2013. Syksyllä 2013 häneltä ilmestyi romaani "Lento", vuonna 2016 esseekokoelma Viisastuminen sallittu ja syksyllä 2018 romaani "Perintö". Vuonna 2018 ilmestyi myös Tontin toinen fantasiaromaani Vedeera vaarallisilla vesillä.


title: Jarkko Tontti

text:
Runoteosten, esseekokoelmien ja romaanien lisäksi Tontti on julkaissut kolumneja sekä kirjoituksia filosofiasta ja juridiikasta. Tontin runoja on käännetty saksaksi, englanniksi, ranskaksi, italiaksi, puolaksi, sloveeniksi, ruotsiksi, viroksi, japaniksi, portugaliksi, kreikaksi, latinaksi, kroatiaksi, romaniaksi, venäjäksi ja marathiksi.
Hän on ollut kolumnisti Ekonomi-lehdessä (2010–2012) ja HS.fi:ssä (2013–2015).


title: Peter McNeeley

text: Peter "Hurricane" McNeeley (s. 6. lokakuuta 1968 Boston, Massachusetts) on yhdysvaltalainen raskaansarjan nyrkkeilijä. Peter McNeeley on nyrkkeilijä Tom McNeeleyn poika.


title: Peter McNeeley

text: McNeeleyn ammattilaisuransa alkoi 23. elokuuta 1991 kohtaamisella Van Dorseyn kanssa. Ottelu päättyi tyrmäysvoittoon ensimmäisessä erässä. Tämän jälkeen McNeeley kohtasi Fabian Arroyon, jonka hän myös tyrmäsi ensimmäisessä erässä. Vuonna 1991 McNeeley otteli kaikkiaan kolme ottelua voittaen niistä jokaisen ensimmäisessä erässä. Saatuaan näin hyvän alun uralleen, hän jatkoi rohkeasti uraansa vuonna 1992 tyrmäten Phil Princen ensimmäisessä erässä.


title: Peter McNeeley

text: Seuraavaksi McNeeley kohtasi Jesus Rohenan, joka myös uuvahti ensimmäisessä erässä hänen iskujensa edessä kumoon. Tämän jälkeen oli Jerry Arentzen vuoro tulla tyrmätyksi niin ikään ensimmäisessä erässä. John Basil Jacson selvisi täydet neljä erää McNeeleyn kanssa käymästään kamppailusta. Jimmy Harrison hävisi McNeeleylle kahdesti vuonna 1992. Van Dorseyn hän kaatoi kolmasti ensimmäisen erän aikana maahan, ja sai näin uralleen ensimmäisen TKO-voiton. Shawn Bryant hävisi myöhemmin samana vuonna hänelle tyrmäyksellä ensimmäisessä erässä. Sitten hän kohtasi Lorenzo Pooren jonka hän tyrmäsi toisessa erässä. Tämän jälkeen McNeeley kohtasi Jim Harrisonin, jonka hän voitti 6 erän jälkeen pistein. Vuosi 1993 McNeeleyltä sujui kaiken kaikkiaan hyvin. Ensimmäisellä kierroksella hän tyrmäsi Ron Drinkwaterin 1.erässä. Toisella kierroksella Jesus Rohena hävisi toisessa erässä kolmen lattiaanlyönnin jälkeen. John Jacson kesti McNeeleytä vastaan 5 erää, häviten kolmen lattiaanlyönnin jälkeen. Phil Prince ei menestynyt vieläkään hyvin McNeeleytä vastaan, vaan hävisi ensimmäisessä erässä tyrmäyksellä. Mark Machain selvisi 7 erää McNeeleytä vastaan, mutta hävisi lopulta tyrmäyksellä. Miguel Rosa ei pärjännyt alkuunkaan, vaan hävisi tyrmäyksellä toisessa erässä. Roberto Perez hävisi 3 lattiaanlyönnin jälkeen McNeeleylle 3. erässä. Juan Quintana hävisi McNeeleylle 8 erän kamppailun jälkeen pistein.


title: Peter McNeeley

text: McNeeleyn uran kuuluisin kamppailu oli 19. elokuuta 1995, jolloin hän kohtasi juuri vankilasta päässeen Mike Tysonin. McNeeley löi vastustajaansa minkä kerkesi, mutta ei mahtanut vahvemmalleen mitään. Tyson tyrmäsi hänet jo ottelun ensimmäisessä erässä.


title: Peter McNeeley

text: Viimeisessä ottelussaan McNeeley hävisi brutaalisti ensimmäisessä erässä kovaiskuiselle Mike Bernandrolle vuonna 2001. Tämän jälkeen hän lopetti nyrkkeilemisen.McNeeley on aktiiviuransa jälkeen jatkanut nyrkkeilyn parissa opettajana. Nyrkkeilyuransa jälkeen McNeeley on luisunut alamäkeä. Hän joutui pidätetyksi Yhdysvaltain Massachusettsissa heinäkuussa 2006 ajettuaan auton tieltä ulos huumeiden vaikutuksen alaisena.


title: Peter McNeeley

text: Joulukuussa 2007 McNeeleystä tuli isä.


title: Lanu-puisto

text: Lanu-puisto on Lahden Kariniemenpuistossa sijaitseva veistospuisto, jossa on 12 kuvanveistäjä Olavi Lanun suurta betonista valettua veistosta.


title: Lanu-puisto

text: Puisto rakennettiin neljän vuoden aikana vuosina 1989–1992. Siellä on sekä varta vasten puistoon suunniteltuja veistoksia että aikaisempien teosten uudempia versioita. Tuhansia työtunteja vaatineessa veistosten valamisessa oli apuna Lahden taideinstituutin opiskelijoita. Veistokset valettiin betoniin Renkomäen sorakuopassa. Veistokset on suunniteltu sulautumaan ympäröivään luontoon: niiden väritys muistuttaa luonnonkiveä ja veistosten sallitaan sammaloitua.


title: Lanu-puisto

text: Lanu-puisto sijaitsee Kariniemessä Kariniemenmäen länsirinteellä. Lahden satamasta on mahdollista nousta kävellen ylös mäelle. Mäen päällä sijaitsevalle pysäköintialueelle vievä tie on suljettu yleiseltä liikenteeltä puomilla; huonosti liikkuvat pääsevät tarvittaessa bussilla pysäköintialueelle. Veistokset sijaitsevat yhtä lukuun ottamatta pysäköintialueelle johtavan tien ja pysäköintialueen oikealla puolella (Vesijärven puoleisella rinteellä). Veistokset on sijoitettu valaistujen jalankulkukäytävien varrelle.


title: Lanu-puisto

text: Kariniemenpuisto on suojeltu lehtometsä. Vehreällä alueella on 15 puulajia, muun muassa metsälehmus. Alueella on sinivuokkoja, näsiää ja konnanmarjaa. Kariniemenmäen sisään on louhittu Kariniemen jätevedenpuhdistamo.


title: Lanu-puisto

text: Lähde


title: Japanilainen koulupuku

text: Japanilaisia koulupukuja (, kirj. oppilaspuku) käytetään lähes kaikissa japanilaisissa kouluissa, sekä julkisissa että yksityisissä. Usein alakoulun luokilla ei kuitenkaan käytetä vielä koulupukua. Puvut ovat saaneet vaikutteita eurooppalaisista laivaston univormuista ja myöhemmin länsimaisista koulupuvuista.


title: Japanilainen koulupuku

text: Tyttöjen perinteinen koulupuku on merimiespuku (), johon kuuluu valkoiset sukat, kengät ja mekko.


title: Japanilainen koulupuku

text: Pojat käyttävät gakurania () tai tsume-eriä (), joka on yleensä musta tai tummansininen pystykauluksinen univormu. On myös tummanvihreitä gakuraneja. Puvun takki on napitettava. Napeissa on tunnus, joka vaihtelee eri kouluissa.


title: Japanilainen koulupuku

text: Koulupuku on useissa japanilaisissa kouluissa pakollinen. Koulupuku on ollut tavanomainen osa japanilaista elämää jo vuosikymmeniä, ja se on yleinen vaatekappale japanilaisilla manga-hahmoilla.


title: Maleiinihappo

text: Maleiinihappo on orgaaninen yhdiste (dikarboksyylihappo), joka on normaaliolosuhteissa olomuodoltaan kiinteää, valkoisia kiteitä. Sen kemiallinen kaava on CHO ja rakennekaava HOOCCH=CHCOOH. Maleiinihaposta käytetään myös nimityksiä "cis-1,2-etyleenidikarboksyylihappo", "maleenihappo" ja "(Z)-buteenidihappo".


title: Maleiinihappo

text: Maleiinihapon moolimassa on 116,1 g/mol, sulamispiste 131 °C ja se hajoaa alle kiehumispisteensä 135 °C:ssa. Aineen suhteellinen tiheys on 1,59 g/cm (vesi = 1,0 g/cm) ja CAS-numero 110-16-7. Maleiinihapon liukoisuus veteen (25 °C) on 78 g/100 ml.


title: Maleiinihappo

text: Maleiinihappo hajoaa kuumentuessaan ja palaessaan, jolloin muodostuu hyvin ärsyttäviä huuruja, jotka sisältävät maleiinianhydridiä (CHO, CAS-numero 108-31-6).


title: Maleiinihappo

text: 1,2-etyleenidikarboksyylihapon cis-trans-isomeriassa maleiinihappo on molekyylin cis-isomeeri ja fumaarihappo vastaavan molekyylin trans-isomeeri. Nämä aineet ovat yksinkertaisimpia tyydyttymättömiä dikarboksyylihappoja.


title: Maleiinihappo

text: Maleiinihapon ionimuoto, esterit ja suolat ovat maleaatteja.


title: Maleiinihappo

text: Ensimmäisen kerran maleiinihappoa syntetisoitiin vuonna 1834 kuumentamalla omenahappoa. Maleiinihappoa valmistetaan nykyään pääasiassa hydrolyysin avulla maleiinianhydridistä. Yhdistettä käytetään polyesterihartsien, muovien pehmentimien, pinta-aktiivisten aineiden, voiteluaineiden ja eräiden hyönteismyrkkyjen kuten kaptaanin ja malationin valmistuksessa.


title: Maleiinihappo

text: Lyhytaikainen altistuminen aineelle voi aiheuttaa voimakasta silmien, ihon ja hengitysteiden ärsytystä. Toistuva tai pitkäaikainen altistuminen aineelle voi aiheuttaa ihotulehduksen sekä vaikutuksia munuaisissa.


title: Andersson

text: Andersson on ruotsinkielinen sukunimi. Eri kirjoitustavoin se on Ruotsin yleisin sukunimi, ja käytössä se on myös Suomessa. Kuten monet muutkin ruotsalaiset sukunimet, se on syntynyt patronyymista. Se tarkoittaa Anders-nimisen henkilön poikaa. Nimen tunnettuja kantajia ovat ainakin seuraavat:


title: PikkuKili

text: PikkuKilin elämyspiha on Lieksan Kelvässä sijaitseva kotieläinpuisto ja matkailuyritys. Matkaa Lieksan keskustasta parikymmentä kilometriä ja Joensuusta noin 70 kilometriä.


title: PikkuKili

text: PikkuKili perustettiin vuonna 1993. Käytössä on kuuden hehtaarin alue, jossa on yli 200 eläintä. Perinteisten kotieläinten lisäksi nähtävillä on muun muassa villisikoja, poroja, aaseja, muuleja, strutsi, riikinkukkoja ja miniponi.


title: PikkuKili

text: Paikka on suunniteltu kokonaisuudessaan liikuntarajoitteisia ajatellen.


title: PikkuKili

text: Uintimahdollisuus on tekolammessa. 22 metriä korkeasta näkötornista voi ihailla Pohjois-Karjalan kaunista vaaramaisemaa, Pielistä ja Kolia.


title: Rillirata

text: Rillirata on kapearaiteisen rautatien kevyin muoto. Yleensä rilliradalla tarkoitetaan sahoille ja muille pienehköille teollisuuslaitoksille rakennettuja kapealla raideleveydellä rakennettuja ratoja, joita ei ole tarkoitettukaan varsinaiseen liikennöintiin, vaan ainoastaan painavien kuormien siirtelyn helpottamiseen. Rilliradat rakennettiin yleensä kiskosta, jonka massa on 7–10 kg metriä kohden. Radoilla käytettiin pääasiassa kaksiakselisia avovaunuja, joissa ei yleensä ollut kytkinlaitteita, vaan ainoastaan silmukat mahdollista hevos-, traktori- tai vinssivetoa varten. Joillakin radoilla oli omatekoisia lähinnä jatkojohdon välityksellä voimansa saaneita jonkinlaisia sähkövetureita, mutta ne olivat harvinaisia. Suurinta osaa rilliratavaunuista liikuteltiin miesvoimin työntämällä, eikä vaunuissa yleensä ole jarruja. Haarukkatrukit tai vastaavilla laitteilla varustetut traktorit syrjäyttivät rilliradat suurelta osin 1970-luvun alussa.


title: Christian Malcolm

text: Christian Malcolm (s. 3. kesäkuuta 1979 Cardiff) on brittiläinen pikajuoksija.


title: Christian Malcolm

text: Malcolm voitti 1997 nuorten EM-kisoissa kultaa 200 metrin juoksussa ja 4 x 100 metrin viestijuoksussa sekä hopeaa 100 metrin juoksussa. Seuraavana vuonna hän voitti nuorten maailmanmestaruuden 100 metrillä ajalla 10,12 ja 200 metrillä ajalla 20,44. Samana vuonna hän juoksi toiseksi Kansainyhteisön kisoissa 200 metrillä ajalla 20,29, joka oli uusi nuorten Euroopan ennätys. Hänet valittiin vuoden 1998 parhaaksi junioriyleisurheilijaksi. Vuonna 2000 hän voitti sisäratojen EM-kultaa 200 metrillä ja sijoittui viidenneksi Sydneyn olympialaisissa ajalla 20,23. Seuraavana vuonna Malcolm voitti MM-hopeaa Lissabonin sisäratojen MM-kisoissa ja karsiutui samoissa kisoissa 60 metrillä. Edmontonin ulkoratojen MM-kisoissa hän oli 100 metrillä kuudes ajalla 10,11 ja 200 metrillä viides ajalla 20,22. Kauden lopussa hän oli GP-finaalissa 200 metrillä neljäs.


title: Christian Malcolm

text: Malcolm aloitti kauden 2002 voittamalla sisäratojen EM-hopeaa 200 metrillä. Hän juoksi samana vuonna Kansainyhteisön kisoissa kahdeksanneksi ja Münchenin EM-kisoissa neljänneksi. 2003 hän oli toinen Euroopan cupissa, mutta karsiutui Pariisin MM-kisoissa välierissä. Seuraavana vuonna hän voitti Euroopan cupin ja karsiutui Ateenan olympialaisissa välierissä. Malcolm voitti jälleen Euroopan cupin vuonna 2005. Helsingin MM-kisoissa hän karsiutui 200 metrin välierissä, mutta oli mukana voittamassa pronssia pikaviestissä. Vuonna 2006 Malcolm karsiutui Kansainyhteisön kisoissa 100 metrin alkuerissä. Hän voitti samana vuonna Euroopan cupin superliigan.


title: Christian Malcolm

text: Malcolm juoksi avausosuuden Britannian joukkueessa, joka sai pronssia Osakan 2007 MM-kilpailujen 4 ×100 metrin viestissä. Pekingin olympialaisissa 2008 hän oli viides 200 metrillä ajalla 20,40. Barcelonan EM-kilpailuissa 2010 hän sai samalla matkalla hopeaa ajalla 20,38 vain sadasosan kilpailun voittaneelle Christophe Lemaitrelle hävinneenä. Delhin Kansainyhteisön kisoissa hän sai 200 metrillä pronssia ajalla 20,52. Daegun MM-kisoissa 2011 ja Lontoon olympialaisissa 2012 hän karsiutui 200 metrin välierissä.


title: John Ellis Martineau

text: John Ellis Martineau (2. joulukuuta 1873 – 6. maaliskuuta 1937) oli yhdysvaltalainen demokraattisen puolueen poliitikko. Hän toimi Arkansas'n osavaltion kuvernöörinä vuosina 1927–1928.


title: John Ellis Martineau

text: Martineau syntyi Missourissa Sarah Hetty Lambin ja Gregory Martineaun pojaksi. Hän valmistui Arkansas'n yliopistosta ja muutti vuonna 1897 Little Rockiin. Poliittisen uransa ohessa hän vaikutti lakialalla.


title: John Ellis Martineau

text: Martineau meni 24. huhtikuuta 1909 naimisiin Ann H. Mitchellin kanssa. Vaimo kuoli kuuden vuoden kuluttua, ja Martineau meni vuonna 1919 uusiin naimisiin Mabel Erwin Pittman Thomasin kanssa.


title: John Ellis Martineau

text: Martineau oli ehdolla kuvernööriksi ensimmäistä kertaa vuonna 1924. Häntä edelsi Tom Jefferson Terral ja seurasi Harvey Parnell. Martineaun kuoleman 63-vuotiaana aiheutti influenssaepidemia. Hänet on haudattu Little Rockiin.


title: Potenssivapaa luku

text: Algebrassa ja lukuteoriassa yksikäsitteisen tekijöihinjakoalueen "R" alkiota "r" sanotaan "n"-potenssivapaaksi, jos se ei ole jaollinen epätriviaalin alkion "m" "n":nnellä potenssilla. Tämä tarkoittaa sitä, että jokainen "s", jolle formula_1, on formula_2:n yksikkö. Erityisesti jos "n" on kaksi, kutsutaan "r":ää neliövapaaksi.


title: Harvey Parnell

text: Harvey Parnell (28. helmikuuta 1880 – 16. tammikuuta 1936) oli yhdysvaltalainen demokraattisen puolueen poliitikko, joka toimi Arkansas'n osavaltion 29. kuvernöörinä vuosina 1928–1933.


title: Harvey Parnell

text: Parnell pääsi Arkansas'n edustajainhuoneeseen vuonna 1919 ja senaattiin 1923. Hän kuoli Little Rockissa kärsittyään kaksi sydänkohtausta.


title: Carl Edward Bailey

text: Carl Edward Bailey (8. lokakuuta 1894 – 23. lokakuuta 1948) oli yhdysvaltalainen lakimies ja demokraattisen puolueen poliitikko. Hän toimi Arkansas'n osavaltion kuvernöörinä vuosina 1937–1941.


title: Carl Edward Bailey

text: Bailey syntyi Missourissa ja kuoli sydänkohtaukseen 54-vuotiaana. Hänet on haudattu Little Rockiin.


title: Homer Martin Adkins

text: Homer Martin Adkins (15. lokakuuta 1890 – 26. helmikuuta 1964) oli yhdysvaltalainen demokraattisen puolueen poliitikko. Hän toimi Arkansas'n kuvernöörinä vuosina 1941–1945.


title: Homer Martin Adkins

text: Adkins oli koulutukseltaan farmaseutti. Hän meni vuonna 1921 naimisiin Estelle Smithin kanssa. Parilla ei ollut lapsia.


title: Mekrijärven tutkimusasema

text: Mekrijärven tutkimusasema on Itä-Suomen yliopiston erillislaitos Ilomantsissa, Mekrijärven kylässä Mekrijärven rannalla.


title: Mekrijärven tutkimusasema

text: Asema tarjoaa tiloja ja välineitä metsätieteiden ja biologian kenttäopetukseen, sekä tukipalveluja kokeelliseen kenttätutkimukseen. Metsäalaa on yli 300 hehtaaria. Asemalla voidaan järjestää suuria seminaareja ja kokouksia.


title: Mekrijärven tutkimusasema

text: Tutkimusasema vastaa Museoviraston omistaman Sissolan tilan hoidosta. Tutkimusaseman pihapiirissä sijaitseva Sissola oli 1800-luvulla eläneen runonlaulaja Simana Sissosen kotitalo.


title: Benjamin Travis Laney

text: Benjamin Travis Laney, Jr. (25. marraskuuta 1896 – 21. tammikuuta 1977) oli yhdysvaltalainen demokraattisen puolueen poliitikko.


title: Benjamin Travis Laney

text: Laney syntyi Camdenissa, Arkansas'ssa. Hän toimi synnyinkaupunkinsa pormestarina vuosina 1935–1939. Hän oli vuosina 1945–1949 Arkansas'n kuvernööri.


title: Benjamin Travis Laney

text: Laney kuoli sydänkohtaukseen Magnoliassa ja tuli haudatuksi Camdeniin.


title: Mekrijärvi

text: Mekrijärvi voi tarkoittaa seuraavia:


title: Lansford Spence

text: Lansford Spence (s. 15. joulukuuta 1982 Hanover, Jamaika) on jamaikalainen pikajuoksija.


title: Lansford Spence

text: Spence voitti Pan-Amerikan kisoissa 2003 kultaa 4 × 400 metrin viestissä. Hän voitti 2005 Jamaikan mestaruuden 400 metrin juoksussa. Samana vuonna hän karsiutui Helsingin MM-kisoissa 400 metrin välierissä ajalla 47,20. 4 × 400 metrin viestissä hän oli mukana voittamassa MM-pronssia. Kansainyhteisön kisoissa 2006 hän juoksi henkilökohtaisessa kilpailussa kahdeksanneksi ajalla 45,79 ja viestissä oli mukana voittamassa pronssia. Pekingin olympialaisissa 2008 hän juoksi kahdeksanneksi sijoittuneessa Jamaikan pitkän viestin joukkueessa.


title: Lansford Spence

text: Spence jäi kesällä 2009 Jamaikan mestaruuskilpailuissa kiinni piristeen käytöstä yhdessä Marvin Andersonin, Yohan Blaken, Allodin Fothergillin ja Sheri-Ann Brooksin kanssa. Brooksia lukuun ottamatta he saivat kolmen kuukauden kilpailukiellon.


title: Lansford Spence

text: Spence saavutti Delhin Kansainyhteisön kisoissa 2010 hopeaa sekä 200 metrillä ennätyksellään 20,49 että 4 × 100 metrin viestissä. Daegun MM-kilpailuissa 2011 hän juoksi 4×400 metrin viestin alkuerissä Jamaikan joukkueessa. Loppukilpailussa toisella kokoonpanolla juossut joukkue sijoittui kolmanneksi.


title: Lansford Spence

text: Pan-Amerikan kisoissa Guadalajarassa 2011 hän sijoittui 200 metrillä toiseksi.


title: Etelä-Afrikan lippu

text: Etelä-Afrikan lippu on Etelä-Afrikan kansallistunnus vaakunan, moton ja kansallislaulun ohella. Se otettiin käyttöön 27. huhtikuuta 1994, ensimmäisten vapaiden vaalien ja apartheidin päättymisen jälkeen. Uusi kansallislippu edustaa Etelä-Afrikan uutta demokraattista hallintoa. Lipun suhteet ovat 2:3.


title: Etelä-Afrikan lippu

text: Etelä-Afrikan uudesta lipusta päätettiin helmikuussa 1993 Johannesburgin World Trade Centerissä alkaneessa monipuoluekokouksessa, johon osallistui kaikkiaan 26 eri ryhmittymää. Kokouksessa päästiin lopulta 18. marraskuuta yhteisymmärrykseen uuden perustuslain viimeisistäkin pykälälistä, joissa sovittiin muun muassa maan uudesta lipusta ja kansallislaulusta "Nkosi Sikelel' iAfrika", joka laulettiin rinnan vanhan "Die Stem van Suid Afrikan" kanssa.


title: Etelä-Afrikan lippu

text: Etelä-Afrikan lipun värit ovat kulta, musta, punainen, sininen, valkoinen ja vihreä. Siinä on vaakasuoraan käännettyä y-kirjainta muistuttava kuvio, joka "avautuu" lipputangon suuntaan siten että sinne jää kultareunuksinen musta kolmio. Se on tuttu vuonna 1984 käyttöön otetusta,virallisesta Etelä-Afrikan presidentin tunnuksesta. Lipun ylälaitaan jäävä kiilamainen nelikulmainen tila on valkoisella rajattuna punainen, ja vastaava tila alareunassa myös valkoisella rajattuna sininen. Tämä punavalkosinisyys muistuttaa buureille rakkaasta Alankomaiden lipusta. Tangonpuoleisesta alakulmasta lähtevän haaran ja tangonpuoleisesta yläkulmasta lähtevän haaran yhdistyminen (y:mäinen kuvio) kuvastaa vanhojen traditioiden ja erilaisten voimien yhdistymistä yhteiseen tulevaisuuteen. Y-kuviota ylhäältä ja alhaalta myötäilevät kapeat valkoiset raidat tuovat mieleen brittiväestölle rakkaan Union Flagin. Lippu oli alun perin tarkoitettu vain viisivuotiseksi siirtymäajaksi, mutta sitä pidettiin niin taidokkaana, että se jätettiin pysyväksi.


title: Etelä-Afrikan lippu

text: Etelä-Afrikan aikaisempi, vuonna 1928 käyttöön otettu lippu oli alkujaan muodostettu Hollannin Itä-Intian kauppakomppanian lipusta. Kauppakomppanian lipussa oli keskellä kauppakomppanian tunnus, jonka paikalle Etelä-Afrikan lipussa sijoitettiin pienoiskoossa kolme lippua: Yhdistyneen kuningaskunnan lippu ("Union Jack"), joka sisältyi yleensä muidenkin Kansainyhteisön maiden lippuihin, sekä Oranjen vapaavaltion ja Transvaalin liput, joista Oranjen lippu pystyasennossa. Lippu pysyi sellaisenaan käytössä senkin jälkeen, kun Etelä-Afrikka vuonna 1961 erosi Kansainyhteisöstä.


title: Punakonnanmarja

text: Punakonnanmarja ("Actaea erythrocarpa") on punamarjainen, Euraasiassa tavattava myrkyllinen leinikkikasvi.


title: Punakonnanmarja

text: Punakonnanmarja on noin puoli metriä korkea, monivuotinen ruoho. Juurakko on lyhyt, viisto ja puutunut. Varret ovat pystyjä, kaljuja ja niiden tyvellä on kolme tai neljä suomua. Aluslehdet ovat pitkäruotisia. Väriltään lehdet ovat vaaleanvihreitä, ja etenkin syksyllä kellanvihreitä. Lehtilapa on kolmiomainen, jopa 40 cm leveä ja tavallisesti 4–5 kertaa sormilehdykkäinen. Pikkulehdykät ovat puikeita ja lyhyehköhampaisia, päättölehdykkä on kookas, tavallisesti tylppä- tai suippotyvinen. Keskiliuska on sivuliuskoja selvästi pitempi ja kärkihammas selvästi laidan hampaita pitempi. Varsilehtiä on yhdestä kolmeen ja ne ovat aluslehtiä pienempiä, vähemmän kerrannaisia ja lyhytruotisia. Kukinto on tiheä, pysty ja lieriömäinen terttu, jonka alapuolella on usein muutamia yksittäisiä kukkia. Joskus kukkaterttuja saattaa olla kaksi tai kolmekin kappaletta. Tuoksuttomat pienet kukat ovat väriltään valkoisia tai punertavia. Verholehtiä on 3–5, terälehtien määrä vaihtelee nollasta kahteen. Sekä verho- että terälehdet ovat heteitä lyhyempiä ja varisevat varhain. Suomessa punakonnanmarja kukkii kesäkuussa. Hieman punaherukan ("Ribes rubrum") marjoja muistuttavat monisiemeniset marjat ovat alle senttimetrin pituisia ja kypsinä kiiltävän punaisia. Marjojen alimmat hedelmäperät ovat 7–10, joskus jopa 20 mm pitkiä, ylimmät hedelmäperät 3–5 mm pitkiä. Marja on erittäin myrkyllinen. Marjan sisältävät siemenet ovat 2,5–3 mm pitkiä.


title: Punakonnanmarja

text: Punakonnanmarja muistuttaa suuresti Suomessa huomattavasti yleisempää mustakonnanmarjaa ("A. spicata"). Tämä on kuitenkin punakonnanmarjaa tummemman vihreä ja marjat ovat kypsyttyään mustia. Lajien yhteisillä kasvupaikoilla saattaa syntyä risteymiä ("A. erythrocarpa" x "spicata"). Risteymäyksilöiden marjat ovat mustanpunaisia ja epämuodostuneita.


title: Punakonnanmarja

text: Euroopassa punakonnanmarjan levinneisyys on itäinen. Lajia tavattaan Pohjois-Norjan lämpimistä laaksoista ja Pohjois-Ruotsista Suomen läpi Pohjois- ja Keski-Venäjälle, josta levinneisyysalue jatkuu läpi Siperian aina Pohjois-Japaniin saakka. Suomessa punakonnanmarjaa tavataan yleisesti Kainuussa, Koillismaalla sekä Etelä- ja Keski-Lapissa. Etelämpänä lajia kasvaa harvinaisena Pohjois-Savossa ja Pohjois-Karjalassa.


title: Punakonnanmarja

text: Punakonnanmarja kasvaa kuivahkoissa lehdoissa ja kalliojyrkänteiden juurella. Laji on kalkinsuosija.


title: Punakonnanmarja

text: Punakonnanmarjaa viljellään myös koristekasvina puutarhoissa, joista se toisinaan saattaa levitä myös luontoon.


title: Sid McMath

text: Sidney Sanders "Sid" McMath (14. kesäkuuta 1912 – 4. lokakuuta 2003) oli yhdysvaltalainen demokraattisen puolueen poliitikko, joka toimi Arkansas'n kuvernöörinä vuosina 1949–1953. Häntä edelsi Benjamin Travis Laney ja seurasi Francis Cherry.


title: Francis Cherry

text: Francis Adams Cherry (5. syyskuuta 1908 – 15. heinäkuuta 1965) oli yhdysvaltalainen demokraattisen puolueen poliitikko.


title: Francis Cherry

text: Cherry syntyi Fort Worthissa, Teksasissa, ja kasvoi Oklahomassa, josta hän valmistui high schoolista. Hän jatkoi opintojaan Oklahoma A&M Universityssä ja valmistui Arkansas'n yliopistosta vuonna 1936.


title: Francis Cherry

text: Cherry muutti Jonesboroon ja toimi vuosina 1953–1955 Arkansas'n kuvernöörinä. Hän kuoli Jonesborossa.


title: Orval Faubus

text: Orval Eugene Faubus (7. tammikuuta 1910 – 14. joulukuuta 1994) oli yhdysvaltalainen demokraattisen puolueen poliitikko. Hän toimi vuosina 1955–1967 kaikkiaan kuusi kautta Arkansas'n kuvernöörinä. Faubus tunnetaan erityisesti vuoden 1957 aikeistaan estää yhdeksän tummaihoisen teini-ikäisen opiskelun Little Rock Central High Schoolissa. Tapaus herätti suurta huomiota tiedotusvälineissä, ja jazzbasisti Charles Mingus sävelsi tapahtuman innoittamana jazzstandardin ”Fables of Faubus”.


title: Orval Faubus

text: Faubus kuoli eturauhassyöpään 84-vuotiaana.


title: Misa

text: Misa (Misse) on Latviassa Kuurinmaalla sijaitseva pieni joki Väinäjoen ja Lielupen välissä. Misa ohittaa Jelgavan kaupungin sen pohjoispuolelta ja virtaa Tirulin suoalueen halki. Jelgavan pohjoispuolella Misa laskee Iecavaan, joka laskee myöhemmin Lielupeen.


title: Misa

text: Ensimmäisessä maailmansodassa Saksan keisarikunnan 8. armeijan ja sen Jelgavan ryhmän miehittämä kaista kulki Tirulsoiden halki. Suomalaisista vapaaehtoisista muodostettu Jääkäripataljoona 27 taisteli Misajoen varrella kesällä 1916. Tuota vaihetta käsittelevässä suomalaisessa kirjallisuudessa joesta käytetään yleisesti nimitystä Misse-joki tai Misse.


title: Winthrop Rockefeller

text: Winthrop Rockefeller (1. toukokuuta 1912 – 22. helmikuuta 1973) oli yhdysvaltalainen republikaanisen puolueen poliitikko. Hän toimi Arkansas'n kuvernöörinä vuosina 1967–1971. Hän palveli toisessa maailmansodassa vuosina 1941–1945.


title: Winthrop Rockefeller

text: Rockefeller syntyi New Yorkissa ja kuoli syöpään Kalifornian Palm Springsissä 1973. Hänen isänsä oli John D. Rockefeller, Jr.


title: Dale Bumpers

text: Dale Leon Bumpers (12. elokuuta 1925 Charleston, Arkansas – 1. tammikuuta 2016 Little Rock, Arkansas) oli yhdysvaltalainen lakimies ja demokraattisen puolueen poliitikko. Hän toimi Arkansas’n kuvernöörinä vuosina 1971–1975 ja istui Yhdysvaltain senaatissa sen jälkeen vuoteen 1999.


title: Dale Bumpers

text: Bumpers syntyi Arkansas’n Charlestonissa. Hän palveli vuosina 1943–1946 Yhdysvaltain merijalkaväessä ja valmistui Northwestern University School of Law’sta vuonna 1951.


title: Orjasalama

text: Orjasalama on valokuvauksessa käytettävä salamavalolaite, joka välähtää automaattisesti välittömästi, kun kameran oma salama on välähtänyt. Studiokuvauksessa voidaan käyttää esimerkiksi kolmea salamavalolaitetta, joista yksi on kytketty kameran täsmäysliitäntään täsmäyskaapelilla, mutta kaksi muuta ovat fyysisesti irrallaan kamerasta. Nämä orjasalamat laukeavat heti, kun kameraan kytketty salama välähtää sulkimen avauduttua. Näin vältytään ylimääräiseltä kaapelien vetämiseltä.


title: Orjasalama

text: Orjasalamaa voidaan käyttää myös kuvattaessa kameralla, jossa ei ole ulkoiselle salamalaitteelle omaa salamakenkää tai täsmäysliitäntää. Orjasalama sopii siis valonlähteeksi millä tahansa kameralla kuvattaessa. On kuitenkin huomattava, että kameran valotus täytyy säätää käsin manuaalitilassa (M), tai on käytettävä aukkoautomatiikkaa (Av), jolloin valitaan käsin sopiva aukko salaman teho ja kohteen etäisyys huomioiden. Kamerassa ei voida käyttää automaattitilaa, koska salama ei ymmärrä kameraa eikä näin ollen voi säätää välähdystehoaan kameran mittaustietojen perusteella. Joistakin orjasalamoista tosin löytyy muutama eri tehoasetus, joista kuvaaja voi valita kuvaustilanteeseen sopivimman.


title: Orjasalama

text: Orjasalama voidaan kiinnittää kameraan erillisen kiskon avulla. Yleensä kisko tulee salaman mukana, mutta niitä on saatavilla myös erikseen. Salama kiinnitetään kiskoon ruuvilla ja kisko puolestaan kameran kolmijalankiinnikkeeseen. Vaihtoehtoisesti orjasalaman voi viedä kauemmas kamerasta, esimerkiksi studiokuvauksessa.


title: Orjasalama

text:
Orjasalamassa on valoherkkä anturi, joka reagoi kameran salaman valoon ja laukaisee välittömästi ulkoisen salaman. Valoanturina käytetään joko fototransistoria tai fotodiodia. Nopeus riittää laukaisemaan ulkoisen salaman ajoissa jopa käytettäessä valotusaikaa 1/500 sekuntia (riippunee tosin jonkin verran kamerasta). Orjasalama on tehty reagoimaan nopeaan, riittävän voimakkaaseen valon välähdykseen, jolloin se ei laukea ympäröivän valon vaikutuksesta. On myös olemassa kameroita, jotka väläyttävät salamaa kahdesti kuvan ottamisen yhteydessä. Ensimmäisellä välähdyksellä kamera mittaa mm. valkotasapainon ja valotuksen ja vasta toisella välähdyksellä ottaa kuvan. Tällaisessa tapauksessa tavallinen orjasalama ei toimi oikein, sillä se laukeaa jo ensimmäisestä välähdyksestä, ja varsinainen kuva jää valaisematta. Orjasalama on kuitenkin mahdollista rakentaa itse, jolloin edellä mainitun ongelman pystyy kiertämään. Tällöin käytetään ns. kiikkupiiriä, joka antaa sähkösignaalin tyristorille vasta toisesta välähdyksestä. Tyristori puolestaan laukaisee salamalaitteen.
Orjasalaman pystyy vapaasti sijoittamaan kauemmaskin kamerasta, kunhan huolehtii, että salaman anturiin kohdistuu riittävän voimakas valonvälähdys kameran omasta salamasta. Yleensä vaaleista pinnoista, esimerkiksi seinistä ja katosta heijastunut valo riittää laukaisemaan orjasalaman. Salamalaitteen vapaa sijoittelu antaa mahdollisuuden valaista kohde edullisemmasta kulmasta kuin kamerassa kiinteästi kiinni olevalla salamalla. Orjasalama sopii käytettäväksi myös minkä tahansa kameran kanssa, edellyttäen että kamerassa on käsisäätömahdollisuus. Lisäksi orjasalamoiden käyttö esimerkiksi studiokuvauksessa vähentää kaapeleiden määrää.


title: Orjasalama

text: Orjasalama ei kuitenkaan ymmärrä kameraa eikä toisin päin, jolloin kamerassa ei voida käyttää täysautomaattista valotusta eikä yleensä myöskään ohjelmoitavaa tilaa (P).


title: Bob C. Riley

text: Bob Cowley Riley (18. syyskuuta 1924 – 16. helmikuuta 1994) oli yhdysvaltalainen demokraattisen puolueen poliitikko, joka toimi Arkansas'n kuvernöörinä kymmenen päivän ajan vuonna 1975.


title: Bob C. Riley

text: Riley syntyi Little Rockissa ja valmistui Arkansas'n yliopistosta. Hän istui Arkansas'n edustajainhuoneessa vuosina 1946–1950.


title: M/S Finnpulp

text: M/S Finnpulp () Ro Ro I Mill Ab:n omistama ja suomalaisen Finnlines-rahtivarustamon operoima ro-ro-rahtialus. Alus on rakennettu vuonna 2002 Nanjingin kaupungissa Kiinassa. Laivan bruttovetoisuus on 25 654 GT ja nettovetoisuus 7 696 NT. Kuollutta painoa (aluksen kantavuus) on 11 746 tonnia. Aluksen jääluokitus on 1A, eli se pystyy useimmissa jääolosuhteissa kulkemaan yksin. "Finnpulp" on rekisteröity Suomen lipun alle ja sen kotisatama on Helsinki.


title: M/S Finnpulp

text: Finnpulpin sisaraluksia ovat M/S Finnmill, Finnbreeze, Finnsea, Finnsky, Finntide, Finnsun, M/S Tor Corona, M/S Tor Hafnia, M/S Tor Finonia ja M/S Tor Jutlandia.


title: M/S Finnpulp

text: Alus suunniteltiin alun perin kastettavaksi "Finncarrier" -nimellä.


title: M/S Finnpulp

text: Helmikuussa 2002 alus luovutettiin englantilaisen Nordic Forest Terminalsin omistukseen, joka rekisteröi sen Yhdistyneen kuningaskunnan lipun alle. Kotisatamaksi tuli maan pääkaupunki Lontoo. Samana päivänä alus myös aikarahdattiin Finnlines Cargo Servicen liikenteeseen. 23. maaliskuuta 2002 Finnpulp aloitti liikennöinnin reitillä Helsinki–Kotka–Lyypekki–Rauma.


title: M/S Finnpulp

text: 28. helmikuuta 2008 Finnlines ilmoitti ostavansa aluksen. Toukokuussa alus luovutettiin Finnlines Scandinavia Ltd:n haltuun. Myöhemmin toukokuussa Ro Ro I Mill Ab osti aluksen ja rekisteröi sen Ruotsin lipun alle. Kotisatamaksi tuli Malmö.


title: David Pryor

text: David Hampton Pryor (s. 29. elokuuta 1934) on yhdysvaltalainen demokraattisen puolueen poliitikko. Hän syntyi Camdenissa, Arkansas'ssa Susan Newtonin ja William Edgar Pryorin pojaksi ja valmistui Arkansas'n yliopistosta.


title: David Pryor

text: Pryor istui Arkansas'n edustajainhuoneessa vuosina 1960–1966 ja toimi osavaltion kuvernöörinä 1975–1979. Hän istui sen jälkeen Yhdysvaltain senaatissa vuoteen 1997.


title: David Pryor

text: Myös Davidin poika Mark Pryor (s. 1963) on menestynyt politiikassa.


title: Petritš

text: Petritš () on kaupunki Bulgariassa Blagojevgradin alueella, lähellä Belasitsa-nimistä vuorta. Kaupungin asukasluku on 28 902 ja koko Petritšin kunnan asukasluku on 54 006 (2011). Kaupunki sijaitsee lähellä Bulgarian ja Kreikan rajaa.


title: Tuone Udaina

text: Tuone Udaina (k. italiaksi "Antonio Udina" 10. kesäkuuta 1898) oli viimeinen dalmaattia eli dalmatian kieltä puhunut henkilö. Dalmaatti ei ollut Udainan äidinkieli, mutta hän oli oppinut kielen kuunnellessaan vanhempiensa puhuvan dalmatiaa keskenään. Kielitieteilijä Matteo Bartoli tallensi Udainan puhumaa kieltä vuonna 1897. Udaina ei ollut paras mahdollinen haastateltava, sillä hän ei ollut puhunut dalmaattia kahteen vuosikymmeneen. Lisäksi hän oli kuuro ja hampaaton.


title: Tuone Udaina

text: Tuone Udaina työskenteli parturina ja häntä kutsuttiinkin nimellä ”Burbur” (’parturi’ dalmaatiksi). Udaina sai surmansa anarkistin tekemässä pommiattentaatissa kesäkuussa 1898, jolloin dalmatian kieli sammui lopullisesti.


title: Valeri Kubasov

text: Valeri Nikolajevitš Kubasov (, 7. tammikuuta 1935 Vjazniki – 19. helmikuuta 2014 Moskova) oli neuvostoliittolainen kosmonautti. Hän lensi lentoinsinöörinä Sojuz 6- ja Sojuz 19 -lennoilla ja oli Interkosmos-ohjelman Sojuz 36 -lennon päällikkö. Hän osallistui Mir-avaruusaseman suunnitteluun. Hän siirtyi kosmonauttitehtävistä eläkkeelle maaliskuussa 1993. Hän oli sen jälkeen Energija-yhtiön varajohtajia.


title: Siat

text: Siat ("Suidae") on heimo sorkkaeläinten lahkossa. Sikoja elää luonnonvaraisena ainoastaan Euroopassa, Aasiassa ja Afrikassa. Amerikoissa elää sikoja erittäin paljon muistuttavia pekareja. Siat kehittyivät oligoseenikaudella Aasiassa noin 40 miljoonaa vuotta sitten. Nykyisin tunnetaan 15 erilaista elossa olevaa sikalajia, joista suurin osa kuuluu sikojen ("Sus") sukuun. Varhaisimmat merkit ihmisen kesyttämistä sioista on 9 000 vuoden takaa (7000 eaa.) Pohjois-Irakista, Mesopotamiasta ja Turkin Anatoliasta. Nykyään kesysika kuuluu tärkeimpiin lihantuotantoeläimiin.


title: Siat

text: Siat ovat keskikokoisia, kaikkiruokaisia sorkkaeläimiä. Ne poikkeavat ulkonäöllisesti muista sorkkaeläimistä siinä, että niiden ruumis on tanakka, niska on lyhyt ja jalat ovat muuhun ruumiiseen nähden pienet. Sioilla on pitkänomainen pää, joka päättyy ympyrämäiseen kärsään, ja vahvat, usein ulos suusta työntyvät kulmahampaat. Sikojen pituus vaihtelee metristä kahteen metriin, poikkeuksena kääpiösika, joka ei aikuisenakaan ole 70 senttimetriä pitempi.


title: Siat

text: Sioilla on tanakka ruumis ja melko hoikat, nelivarpaiset jalat. Keskimmäiset varpaat kannattelevat ruumiinpainoa, sivuvarpaat osuvat maahan vain jos maa on upottavaa. Pää on suuri ja kiilamainen, kuono päättyy liikkuvaan kärsään. Sen kärjessä on karvaton rustolevy, johon sieraimet avautuvat. Silmät ovat pienet ja korvat teräväkärkiset. Aivojen rakenne on pitkälle kehittynyt. Iho on jäykän ja harvahkon harjaskarvan peitossa. Joillain lajeilla on niskakarva. Hampaisto on hyvin kehittynyt ja kertoo kaikkiruokaisuudesta. Taaemmat poskihampaat nystypintaiset, etummaiset teräväreunaisia. Kulmahampaat ovat kehittyneet ylöspäin kaartuviksi, jatkuvasti kasvaviksi torahampaiksi. Mahalaukku on yksiosainen tai hieman kahtiajakautunut.


title: Siat

text: Sikoja tavataan laajalla alueella Euroopassa, Aasiassa ja Afrikassa. Levinneisyyden pohjoisraja kulkee havumetsävyöhykkeen eteläosassa. Ihmisen mukana ne ovat levinneet myös Australiaan ja Amerikkoihin. Siat elävät tavallisesti pensaikoissa ja metsiköissä, ja mieluiten kosteassa maastossa, mutta se vaihtelee paljolti lajin mukaan.


title: Siat

text: Siat ovat hyvin seurallisia eläimiä ja liikkuvat yleensä ryhminä. Ne liikkuvat mieluiten hämärässä ja vetäytyvät päiviksi maankoloihin, juurakoiden väliin, tiheikköihin ja kaivamiinsa kuoppiin. Siat ovat tunnettuja rypemishalustaan, jonka ensisijaisena syynä on ruumiinlämmön säätely, sillä siat eivät hikoile. Ne pääsevät myös samalla eroon ulkoloisista.


title: Siat

text: Siat tonkivat kärsällään maata ja syövät kaikkea minkä niiden hyvä hajuaisti ja kärsälevyn herkkä tuntoaisti kelpuuttavat. Ravinnoksi kelpaavat kaikenlaiset kasvit, kuten juuret, tuore ruoho, lehdet, hedelmät ja sienet. Myös eläinravinto on tärkeä osa ruokavaliota. Siat syövät paljon hyönteisiä, toukkia, etanoita, matoja, sammakoita, liskoja, linnunpoikasia ja munia, pieniä jyrsijöitä, kaloja ja raatoja. Lauhkean vyöhykkeen sikalajeilla on kiinteät kiima-ajat, mutta trooppiset lajit voivat lisääntyä ympäri vuoden. Toisinaan ne kuitenkin määräytyvät sadekausien ja kuivakausien mukaan. Kantoaika kestää noin 4–5 kuukautta, minkä jälkeen poikasia syntyy lajista riippuen hirvisian yhdestä porsaasta noin 15 porsaaseen.


title: Iida

text: Iida ja Iita ovat suomalaisia naisen nimiä. Nimet ovat suomalaisia vastineita monissa maissa esiintyvälle nimelle "Ida".


title: Iida

text: Iidan nimipäivää vietetään suomalaisessa kalenterissa 14. syyskuuta, jolloin on myös suomenruotsalaisessa kalenterissa Idan nimipäivä. Vuodesta 2010 lähtien sama päivä on myös Iitan nimipäivä.


title: Iida

text: Nimi johtuu muinaisskandinaavisesta sanasta "id", joka tarkoittaa työtä ja tahtoa. Sana esiintyy myös ikuisen nuoruuden jumalattaren Idunnorin nimessä.


title: Iida

text: 1800-luvun lopulla Iida ja Ida kuuluivat molemmat kymmenen suosituimman naisennimen joukkoon. Välillä nimi harvinaistui selvästi, mutta on myöhemmin jälleen yleistynyt. Nimi Iida on Suomessa annettu 1900-luvun alusta syyskuuhun 2018 mennessä 25 843 henkilölle, jotka kaikki ovat naisia. Muodossa Ida nimi on samaan aikaan annettu 20 802 naiselle ja nimi Iita 1202:lle.


title: Lapin sivistysseura

text: Lapin sivistysseura () oli 11. joulukuuta 1932 perustettu seura, joka muun muassa muistetaan Petsamosta evakuoitujen kolttasaamelaisten avustamisesta. Sivistysseura päätettiin lakkauttaa 24. huhtikuuta 2007 Helsingissä pidetyssä vuosikokouksessa.


title: Boycott (albumi)

text:
Boycott on suomalaisen rockyhtye Boycottin debyyttialbumi. Se julkaistiin vuonna 1987.
Albumi on julkaistu myös Melodija -merkin alla Venäjällä (silloisessa Neuvostoliitossa) vuonna 1988.


title: Boycott (albumi)

text: A-puoli


title: Boycott (albumi)

text: B-puoli


title: Boycott (albumi)

text: CD-bonus


title: Pokémon Stadium

text: Pokémon Stadium on ensimmäinen 64-bittiselle alustalle julkaistu Pokémon-peli. Se julkaistiin Japanissa alkuvuodesta 1999 ja muualla maailmassa noin vuotta myöhemmin.


title: Pokémon Stadium

text: Pokémon Stadiumissa ei ole varsinaista juonta ja sen myyntivaltti olikin lähinnä Nintendo Transfer Pakin avulla mahdollinen omien Redissä, Bluessa ja Yellowissa kouluttamien pokémonien näkeminen koko 3D-komeudessaan televisioruudulla. Sisältöä luomassa pelissä on kuitenkin myös mm. mahdollisuus taistella eritasoisia tietokoneen ohjastamia pokémon-kouluttajia vastaan "Stadium"- & "Gym Leaders Castle"-tiloissa, mahdollisuus pelata Game Boyn pokémon-seikkailua televisioruudulla & kamppailla kaveriasi vastaan "Free Battle" tilassa.


title: Pokémon Stadium

text: Pelin maailma rakentuu eräänlaisen Pokémon-kamppailuille pyhitetyn urheiluhallin ja sitä kehystävän kisakylän ympärille.


title: Pokémon Stadium

text: Stadium on pelin keskeinen taistelukenttä, jossa Pokémon -turnaukset pidetään. Ennen turnaukseen osallistumista pelaaja valitsee 6 Pokémonia joukkueeseensa. Jokainen turnaus koostuu kahdeksasta kolmella Pokémonilla kolmea vastaan käydystä taistelusta. Prime- ja Poké-cupit ovat tämän lisäksi jaettu neljään vaikeusasteeseen, jotka ovat nimetty neljän alkuperäisen Poképallo-tyypin mukaan.


title: Pokémon Stadium

text: Pelin turnaukset ovat:


title: Pokémon Stadium

text: Gym Leader Castlessa pelaaja pystyy taistelemaan Pokémon Blue ja Red pelien salikouluttajia, sekä eliittinelikkoa vastaan.


title: Pokémon Stadium

text: Selvitettyäsi sekä Stadium- että Gym Leader Castle -tilan pelin voimakkain Pokémon, Mewtwo, ilmestyy leijumaan kisakylän ylle ottaakseen pelaajan haasteen vastaan.


title: Pokémon Stadium

text: Free Battle –tilassa pelaaja pystyy harjoittelemaan tietokonetta vastaan taistelemista tai haastamaan kaverinsa Pokémon –otteluun. Maksimissaan neljä pelaajaa voi osallistua otteluun kahdessa joukkueessa käyttäen joko pelin omia tai Game Boy -pelikasetilta siirrettyjä Pokémoneja.


title: Pokémon Stadium

text: On paikka jossa pelaaja pystyy pelaamaan Game Boyn Pokémon –peliään televisioruudulla. Gym Leader Towerissa menestymällä on myös mahdollista avata Game Boy Towerin kehittyneempi versio, jossa pelin nopeuden voi nostaa kolminkertaiseksi.


title: Pokémon Stadium

text: Stadionissa ja Gym Leader Castlessa menestyneet Pokémonit ovat näytteillä täällä.


title: Pokémon Stadium

text: Professori Oakin ylläpitämä laboratorio jossa on mahdollista mm. katsella kolmiulotteista Pokédexiä ja järjestellä Pokémon –kokoelmaansa. Vaatii Transfer Pakin ja Game Boy Pokémon -pelin.


title: Pokémon Stadium

text: Pelissä on myös yhdeksän leikkimielistä, nopeaa reaktiokykyä ja vikkeliä sormia vaativaa minipeliä, joita voi pelata yksi kerrallaan tai eräänlaisessa turnajaismoodissa joko tietokonetta tai kavereita vastaan.


title: Pokémon Stadium

text: Nämä minipelit ovat:


title: Regaalit

text: Regaalit eli kruununjalokivet ovat hallitsijan valtaa kuvaavia yleensä kullasta ja jalokivistä tehtyjä arvoesineitä. Regaaleja ovat muun muassa kruunu, valtikka, valtakunnanomena, valtakunnanmiekka ja voitelusarvi. Jokaisella regaalilla on oma symbolinen merkityksensä, esimerkiksi valtikka symboloi hallitsijan maanpäällistä valtaa. Nykypäivän monarkioissa, kuten Ruotsissa ja Norjassa, regaaleja ei enää valmisteta uusille kuninkaille ja kuningattarille ja vanhojakin käytetään erittäin harvoin. Useimmissa monarkioissa kruununjalokivet ovat vain symbolisesti esillä hallitsijan noustessa valtaan. Ainoa eurooppalainen monarkia, joissa kruunajaistapahtumassa käytetään regaaleja ja jossa monarkki käyttää kruunuaan säännöllisesti, on Yhdistynyt kuningaskunta.


title: Regaalit

text: Tärkein regaaleista on kruunu. Niitä on joissakin valtioissa useita: oma erityinen historiallinen kappale, jota käytetään vain kruunajaisissa ja käyttökruunut eri tilaisuuksia varten. Kruunu merkitsee hallitsijan voimallisuutta, mahtia ja kuolemattomuutta. Se symboloi myös hallitsijan pyhyyttä. Kruunu symboloi hengellistä valtaa.


title: Regaalit

text: Seuraavaksi tärkein on valtikka. Niitä voi olla useitakin, joista yleensä yksi on kruunajaiskappale. Valtikka symboloi maallista valtaa.


title: Regaalit

text: Kolmas tunnettu on valtakunnanomena; se on pallon muotoinen esine, johon yleensä liittyy yläosassa oleva risti. Joihinkin kappaleisiin on kaiverrettu maailman kartta. Näitäkin voi olla useita.


title: Regaalit

text: Neljäs osa on miekka, joka kuvastaa hallitsijan velvollisuutta puolustaa maataan ja alamaisiaan.


title: Regaalit

text:
Miekkoja voi olla useampiakin; mm. Saksan keisarin regaaleihin kuuluu erityishienolla damaskoinnilla koristettu turkkilaismallinen käyräsapeli, jonka kalifi Harun al-Rašid oli lahjoittanut Kaarle Suurelle.
Joissakin valtioissa regaaleihin kuuluu suuri määrä erilaisia asuja, koruja ja muita esineitä. Ne eivät ole yleisesti käytössä tai edes julkisesti esillä yleensä kuin kruunajaisissa. Muulloin niitä säilytetään erityisvartioinnin alaisina. Joissakin valtioissa ne ovat myös julkisesti nähtävillä; niitä säilytetään silloin erityisvarmistetuissa lasikaapeissa jatkuvan vartioinnin alaisina.


title: Regaalit

text: Venäjän kruununkalleudet säilyivät yli vallankumouksen ja sisällissodan taistelujen. Nykyään niitä säilytetään Moskovan Kremlin Asehuoneessa.


title: Regaalit

text: Japanin regaalit ovat kaikkein yksinkertaisimmat. Ne käsittävät noin vuodelta 660 eaa. peräisin olevan silkkiin pakatun pyhän peilin sekä 1200-luvulta periytyvän jalokivisessä kaulanauhassa kannetun pienoiskokoisen samuraimiekan. Ne symboloivat valtaa, lempeyttä ja rohkeutta: japanilaisen taruston mukaan auringonjumalatar Amaterasu-ō-mi-kami antoi ne ensimmäiselle mikado Jinmulle sanoen:


title: Regaalit

text: Alkuperäinen miekkakaulanauha katosi 1200-luvulla jaa. käydyissä sodissa, mutta peilin sanotaan olevan alkuperäinen.


title: Regaalit

text:
Kuuluisassa japanilaisessa sadussa kerrotaan alkuperäisen miekan löytyneen Amaterasun veljen Susanoon, meren jumalan, surmaaman lohikäärmeen pyrstön sisältä. Satu päättyy sanoihin:
Euroopassa enää vain Ison-Britannian hallitsija voidellaan, kruunataan ja varustetaan muilla maallisen vallan tunnusmerkeillä. Kruunua hän kantaa myös parlamentin avajaisissa. Ison-Britannian regaaleja on säilytetty erityisvartioinnin alaisina Lontoon Towerin linnoituksessa. Näin on ollut vuodesta 1303 lähtien. Niiden vartijoiksi on määrätty erityinen kaarti, Beefeaters, jonka jäsenet ovat vanhoja kanta-aliupseereita ja joilla on erityinen hallitsijan monogrammilla koristettu univormu.


title: Regaalit

text: Brittien perinnerakkaus näkyy Towerissa päivittäin toimitettavassa seremoniassa: linnoituksen komentaja, ”Kuningatar Annan avaintenvartija”, kiertää joka ilta auringonlaskun hetkellä ikivanhaa kynttilälyhtyä kantavan saattajan kanssa tarkastamassa ovet. Kun kaikki on varmistettu ja linnassa ei enää ole ulkopuolisia, historialliset univormut vaihdetaan ladattuihin aseisiin ja maastopukuihin.


title: Regaalit

text: Muissa maissa regaalit saattavat olla esillä vain monarkin virkaanastujaisissa; Pohjoismaissa on vakiintunut käytäntö, että regaalit pidetään vain pöydällä näytteillä virkaanastujaisseremonian aikana, mutta niitä ei käytetä. Hallitsijat ovat näissä tilaisuuksissa yleensä pukeutuneet sotilaspukuun tai naispuoliset vastaavaan juhla-asuun. Käytännön aloitti Ruotsin kuningas Kustaa V. Tässä seremoniassa esillä pidetty kruunu tehtiin alun perin Eerik XIV:lle.


title: Regaalit

text: Kemin Jalokivigalleriassa säilytetään replikaa Suomen kuninkaankruunusta; se suunniteltiin itsenäistymisen alkuaikoina, mutta sitä ei koskaan tilattu.


title: Regaalit

text: Vuonna 1918 Suomesta suunniteltiin kuningaskuntaa. Suomen kuninkaaksi valitulle saksalaiselle prinssille oli määrä valmistaa Inarin kullasta tehty kruunu, joka oli koristeltu serpentiinihelmin ja vaakunakuvioin. Kuningaskuntahankkeen rauetessa kruunukin jäi vain luonnokseksi, eikä sitä ehditty koskaan valmistaa. Kruunusta on kuitenkin tehty 1990-luvulla Eric O. W. Ehrströmin alkuperäisen luonnoksen mukainen kopio ja sitä säilytetään Kemin Jalokivigalleriassa Kemissä.


title: Bob Woodward

text: Robert "Bob" Woodward (s. 26. maaliskuuta 1943, Geneva, Illinois) on yhdysvaltalainen "The Washington Post" -sanomalehden varapäätoimittaja. Maailmanmaineeseen Woodward kohosi 1970-luvulla päästyään kollegansa Carl Bernsteinin kanssa presidentti Richard Nixonin eroon johtaneen Watergate-skandaalin jäljille. Woodward on kirjoittanut 12 monesti myyntimenestykseksi osoittautunutta tietokirjaa ja ollut kahdesti työryhmässä, joka on kollektiivisesti voittanut Washington Postille ja sen kotimaantoimitukselle Pulitzerin palkinnon (ensimmäinen Watergate-skandaalista ja toinen syyskuun 11. iskujen uutisoinnista).


title: Carl Bernstein

text: Carl Bernstein (s. 14. helmikuuta 1944, Washington, D.C.) on yhdysvaltalainen journalisti ja kirjailija. Hän toimi "The Washington Post" -sanomalehden reportterina vuosina 1966-76 ja toi työtoverinsa Bob Woodwardin kanssa esille niin sanotun Watergate-murtoskandaalin, joka johti presidentti Richard Nixonin eroon. Bernstein sai yhdessä Woodwardin kanssa Watergate-uutisoinnistaan useita palkintoja, muun muassa arvostetun Pulitzerin vuonna 1973.


title: Carl Bernstein

text: Bernstein jätti työnsä Washington Postissa vuonna 1976 toimiakseen itsenäisenä kirjoittajana. Hän on sittemmin julkaissut useita politiikkaa käsitteleviä kirjoja.


title: Angelo Badalamenti

text: Angelo Badalamenti (s. 22. maaliskuuta 1937 New York, USA) on yhdysvaltalainen säveltäjä, joka parhaiten muistetaan elokuvaohjaaja David Lynchin filmeihin luomastaan musiikista.


title: Angelo Badalamenti

text: Italialaisperheeseen New Yorkissa syntyneen Badalamentin isä oli kalatorin omistaja. Poika opiskeli bachelor-tutkinnon Eastman School of Musicissa ja master-tutkinnon Manhattan School of Musicissa. Jo teini-iässä hän säesti laulajia Catskillvuorten lomakeskuksissa ja vähän myöhemmin opetti musiikkia junior high schoolissa Brooklynissä.


title: Angelo Badalamenti

text: Badalamentin yhteistyö David Lynchin kanssa alkoi puoliksi sattumalta. Hänet palkattiin Isabella Rossellinin äänikouluttajaksi elokuvaan "Blue Velvet – ja sinisempi oli yö", mutta saikin tehtäväkseen koko elokuvan musiikin säveltämisen.


title: Solid Base

text: Solid Base on ruotsalainen eurodancemusiikkia esittävä yhtye. Solid Base julkaisi ensimmäiset singlensä vuonna 1994 . Yhtyeen laulajina toimivat Thomas "Teo T" Nordin ja Isabelle Heitman.


title: Solid Base

text: Kokoonpano menestyi 1990-luvun loppupuoliskolla melko hyvin ympäri Pohjois-Eurooppaa. Yhtyeen keskeiset albumit "Finally" ja "The Take Off" kohosivat myös Suomessa myydyimpien levyjen top 10 -listalle. Debyyttialbumi" Finally" oli parhaimmillaan Suomen virallisen listan sijalla 2 .


title: Solid Base

text: Solid Basen tunnettuja kappaleita ovat muun muassa "Mirror, Mirror", "You Never Know", "Come'n Get Me" ja "Let It All Be Sunshine". Yhtye hiipui vuonna 2002 julkaistun "In Action" -albumin jälkeen.


title: Solid Base

text: Solid Base teki vahvan paluun vuonna 2013 ja on keikkaillut ahkerasti myös Suomessa. Laulajana silloin norjalainen Camilla Alvestad, joka tunnetaan myös Reset yhtyeestä.


title: Solid Base

text: Single "WET" julkaistiin 16.9.2015. Single "We're gonna rock it!" julkaistiin 2017 ja se on saanut hyvän vastaanoton ysärifanien keskuudessa.


title: Solid Base

text: Vuonna 2017 Camilla poistui kokoonpanosta. Vuodesta 2018 laulajana on toiminut Jenny Redenqvist.


title: Marjo

text: Marjo on suomalainen naisen etunimi, Marja-nimen muunnelma. Marjon nimipäivää vietetään Suomen kalenterissa 15. elokuuta. Elokuuhun 2015 mennessä nimi Marjo on annettu 12 416 naiselle ja muutamalle miehelle. Nimi alkoi yleistyä 1940-luvulta lähtien ja on yleinen varsinkin 1960- ja 1970-luvuilla syntyneillä. Sitä vastoin 2000-luvulla syntyneillä nimi on jo harvinainen.


title: Aukkoautomatiikka

text: Aukkoautomatiikka on monista kameroista löytyvä puoliautomaattinen kuvausohjelma, jossa kuvaaja säätää kameran aukon haluamakseen ja kameran automatiikka säätää suljinajan aukkoarvoon sopivaksi niin että oikeanlainen valotus saavutetaan. Aukkoautomatiikka () lyhennetään yleensä Av.


title: Aukkoautomatiikka

text: Aukkoautomatiikka on hyvä valinta kuvaajalle, joka haluaa vaikuttaa joihinkin säätöihin, kuten ISO-herkkyyteen ja syvyysterävyyteen ja antaa kameran säätää valotuksen ympäröivään valaistukseen sopivaksi. Esimerkiksi orjasalamaa käytettäessä on kuvaajan säädettävä aukko itse, jotta salama valottaa kuvan oikein.


title: Ugress

text: Ugress on electronica-projekti Bergenistä, Norjasta. Projektin isä on Gisle Martens Meyer.


title: Ugress

text: Ugress on julkaissut viisi albumia: "Resound" (2002) kiipesi toiselle sijalle Norjan virallisella top-listalla. Seuraava albumi, "Cinematronics", julkaistiin kaksi vuotta myöhemmin. Kolmas albumi, "Unicorn", julkaistiin tammikuussa 2008 ja se oli samalla ensimmäinen Ugress-albumi, jonka julkaisi Gisle Martens Meyerin oman levy-yhtiö Uncanny Planet Records. "Reminiscience" julkaistiin 2009, "Collectronics" vuonna 2010 ja "Planet U", joka julkaistiin vuonna 2011. "Collectronics" on kokoelma-albumi, joka koostuu yhtyeen julkaisemista singleistä ja EP:istä.


title: Ugress

text: Sana ugress tarkoittaa rikkaruohoa norjaksi.


title: Ugress

text: Ugressin musiikki muistuttaa Crystal Methodin, Chemical Brothersin ja Propellerheadsin musiikkia. Joitain samankaltaisuuksia Röyksoppin kanssa on mainittu, mutta Ugressin tyylinlla on sanottu olevan "likaisempaa". Ugress käyttää paljon sampleja monilta muilta artisteilta ja televisio-ohjelmista. Ugress ei ole ainoa Gisle Martens Meyerin projekti, vaan vain yksi Uncanny Planet Recordsin monista projekteista.Ugress on myös julkaissut ilmaiseksi jaettavia EP-levyjä


title: Richard Durbin

text: Richard Joseph ”Dick” Durbin (s. 21. marraskuuta 1944, St. Louis, Illinois) on yhdysvaltalainen poliitikko demokraattisesta puolueesta. Vuoden 1997 alusta alkaen hän on ollut Yhdysvaltain kongressin vanhempi senaattori Illinoisin osavaltiosta. Illinoisin nuorempana senaattorina toimii Roland Burris.


title: Richard Durbin

text:
Durbinista tuli demokraattien ehdokas korvaamaan eläkkeelle siirtyvän demokraatin Paul Simonin vuonna 1996. Durbin ja Simon ovat pitkäaikaisia ystäviä, ja Durbin pitää Simonia oppi-isänään. Vuonna 2002 Durbin oli yksi niistä 23:sta senaattorista, jotka äänestivät presidentti George W. Bushin Irak
-päätöslauselmaa vastaan.


title: Nicolas Racot de Grandval

text: Nicolas Racot de Grandval (1676 Pariisi – 16. marraskuuta 1753 Pariisi) oli ranskalainen säveltäjä, cembalisti ja näytelmäkirjailija.


title: Nicolas Racot de Grandval

text: Hänen vanhempansa olivat näyttelijä ja taidemaalari Daniel Racot de Grandval sekä tämän puoliso Marguerite Poirier. Jo nuorella iällään Nicolas Racot de Grandval liittyi kierteleviin näyttelijäseurueisiin ja asettui kuitenkin myöhemmin Pariisiin. Siellä hän liittyi Dancourt’in eli Floren Cartonin näyttelijäseurueeseen ja Comédie-Française teatteriin. Samaan aikaan hän säesti cembalolla useita viihteellisiä näytöksiä ja balettiesityksiä vuosien 1695 ja 1696 välisenä aikana Versaillesissa.


title: Nicolas Racot de Grandval

text: Hän kirjoitti musiikin lukuisiin iloluonteisiin teatteriesityksiin ja näytelmiin, eritoten näin Dancourt’in ja Legrandin seurueissa ollessaan.


title: Nicolas Racot de Grandval

text: Hänestä tuli myös urkuri Saint-Eustachen kirkkoon Pariisissa.


title: Nicolas Racot de Grandval

text: Useiden näytelmien lisäksi hänen tuotantoonsa kuuluu myös jossain määrin ilottelevia komedioita kuten esimerkiksi « Le Pot de chambre cassé” (Särkynyt potta), jota usein mainitaan hänen poikansa teokseksi. Hän myös teki almanakan vuoden 1745 sananlaskuista nimimerkillä «Cartouchivandeck».


title: Nicolas Racot de Grandval

text: Nicolas Racot de Grandvalin poika Charles-François oli myös näyttelijä ja näytelmäkirjailija.


title: Resitaali

text: Resitaali on yhden henkilön esittämä soitin- tai lauluesitys tai yhden säveltäjän töihin keskittyvä esitys. Pianoresitaalien keksijänä pidetään Franz Lisztia.


title: Joe Purcell

text: Joe Edward Purcell (29. heinäkuuta 1923 – maaliskuu 1987) oli yhdysvaltalainen lakimies ja demokraattisen puolueen poliitikko, joka toimi Arkansas'n kuvernöörinä kuuden päivän ajan vuonna 1979. Hän syntyi Warrenissa ja valmistui Arkansas'n yliopistosta.


title: Frank D. White

text: Frank Durward White (4. kesäkuuta 1933 – 21. toukokuuta 2003) oli yhdysvaltalainen republikaanisen puolueen poliitikko, joka toimi Arkansas'n kuvernöörinä vuosina 1981–1983.


title: Frank D. White

text: White syntyi Texarkanassa, Teksasissa, ja työskenteli poliittisen uransa ohella liikealalla. Arkansas'n kuvernöörinä häntä edelsi ja seurasi Bill Clinton. White kuoli sydänkohtaukseen Little Rockissa toukokuussa 2003.


title: Vanessa Ferrari

text: Vanessa Ferrari (s. 10. marraskuuta, 1990 Orzinuovi, Brescia) on italialainen telinevoimistelija.


title: Vanessa Ferrari

text: Vanessa Ferrari saavutti vuoden 2004 junioreiden EM-kilpailuissa hopeaa neliottelussa sekä pronssia puomilla ja joukkuekilpailussa. Seuraavana vuonna hän voitti Euroopan nuorten olympiafestivaaleilla sekä Välimeren kilpailuissa kultaa neliottelussa, hypyssä, puomilla, permannolla ja joukkuekilpailussa sekä hopeaa eritasonojapuilla.


title: Vanessa Ferrari

text: Vuonna 2006 Vanessa Ferrari siirtyi naisten sarjaan. Hän johdatti Italian yllättävään joukkuekilpailun EM-kultaan keräten kilpailun parhaat pisteet. Lisäksi hän sai hopeaa permannolla. Syksyllä 2006 Ferrari voitti naisten neliottelun maailmanmestaruuden. Hän sai samoista kilpailuista lisäksi pronssia eritasonojapuilta ja permannolta.


title: Vanessa Ferrari

text: Vuonna 2007 Vanessa Ferrari voitti neliottelun ja permannon Euroopan mestaruuden sekä saavutti neliottelussa MM-pronssia. Vuoden 2009 EM-kilpailuissa hän sai hopeaa permannolla. Hän saavutti EM-pronssia joukkuekilpailussa 2012. Lontoon olympialaisissa 2012 hän sijoittui permannolla neljänneksi. Välimeren kisoissa 2013 hän sai kultaa neliottelussa, permannolla ja joukkuekilpailussa sekä pronssia puomilla. Saman vuoden MM-kilpailuissa hän saavutti permannolla hopeaa. Hän voitti permannon Euroopan-mestaruuden Sofiassa 2014.


title: Jim Guy Tucker

text: James "Jim" Guy Tucker, Jr. (s. 12. kesäkuuta 1943) on entinen yhdysvaltalainen lakimies ja demokraattisen puolueen poliitikko. Hän toimi Arkansas'n kuvernöörinä vuosina 1992–1996.


title: Jim Guy Tucker

text: Tucker joutui eroamaan kuvernöörin virasta heinäkuussa 1996 saatuaan tuomion petoksesta ja salaliitosta. Hän on kärsinyt maksavaivoista ja sai vuonna 1997 maksansiirron Mayo Clinicillä.


title: Jim Guy Tucker

text: Tucker asuu vakituisesti Little Rockissa ja on naimisissa Betty Tuckerin kanssa.


title: Mike Beebe

text: Michael Dale ”Mike” Beebe (s. 28. joulukuuta 1946) on yhdysvaltalainen lakimies ja demokraattisen puolueen poliitikko. Hän toimi tammikuusta 2007 tammikuuhun 2015 Arkansas’n 55. kuvernöörinä.


title: Mike Beebe

text: Beebe mainitsi tärkeimmiksi tavoitteikseen kuvernöörinä koulutuksen kehittämisen, talouden kasvattamisen ja verojen alentamisen. Ennen valintaansa kuvernööriksi Beebe toimi Arkansas’n senaatin jäsenenä vuosina 1983–2003 ja Arkansas’n oikeusministerinä vuosina 2003–2007.


title: Mike Beebe

text: Mike Beebellä on vaimo Ginger ja kolme lasta.


title: Chris Cunningham

text: Chris Cunningham (s. 1970) on englantilainen musiikkivideo-ohjaaja ja videotaiteilija.


title: Chris Cunningham

text: Cunninhamin kuuluisimpia musiikkivideo-ohjauksia ovat muun muassa Aphex Twinin kappaleille ”Come to Daddy” ja ”Windowlicker” ohjatut videot. Muita hänen ohjaustöitään ovat muun muassa Björkin ”All Is Full of Love” ja Madonnan ”Frozen”. ”All Is Full of Love” on nähtävissä New Yorkin Museum of Modern Artissa.


title: Chris Cunningham

text: Cunningham on myös ohjannut lyhytelokuvia käyttäen Aphex Twinin kappaleita niiden soundtrackeina. Tunnetuin näistä lienee "Rubber Johnny".


title: Chris Cunningham

text: Cunningham ei ole ohjannut pitkiä elokuvia, mutta hän on työskennellyt erikoisefektien parissa televisiosarjassa "Sylkiäiset" ja elokuvassa "Alien³". Hän on ohjannut mainoselokuvia muun muassa PlayStationille, Levi’sille ja Telecom Italianille.


title: Mladen Krstajić

text: Mladen Krstajic (serb. "Младен Крстајић", s. 4. maaliskuuta 1974 Zenica, Jugoslavia) on serbialainen jalkapallovalmentaja ja entinen puolustaja. Hän toimii Serbian jalkapallomaajoukkueen päävalmentajana.


title: Mladen Krstajić

text: Krstajic aloitti jalkapallon pelaamisen synnyinkaupungissaan, NK Čelik Zenican junioreissa. Aikuisten puolella Krstajić debytoi vuonna 1992 FK Sentan paidassa ja edusti kotimaassaan myös OFK Kikindaa ja FK Partizania. Hän voitti lapsuutensa suosikkiseuran paidassa kolme Serbia ja Montenegron mestaruutta.


title: Mladen Krstajić

text: Vuonna 2000 Krstajić siirtyi Saksan Bundesliigaan SV Werder Bremeniin. Serbialaisesta tuli Bremenissä yksi Bundesliigan parhaista keskuspuolustajista ja hän voitti seuran paidassa tuplamestaruuden kaudella 2003/04. Mestaruuskauden jälkeen hän siirtyi Schalkeen, jota edusti viiden kauden ajan. Kaikkiaan Krstajić pelasi Bundesliigassa yli 200 ottelua, kunnes jätti Saksan kentät 35-vuotiaana ja palasi Partizaniin. Hän lopetti pitkän uransa serbialaisseurassa mestaruuteen päättyneeseen kauteen 2010/11.


title: Mladen Krstajić

text: Serbia ja Montenegron maajoukkueessa Krstajic pelasi 59 maaottelua ja teki niissä kaksi maalia. Hän oli mukana 2006 MM-kisoissa.


title: Mladen Krstajić

text: Pelaajauransa jälkeen Krstajić toimi Partizanin urheilutoimenjohtajana kesäkuusta joulukuuhun 2011. Tammikuussa 2015 hänestä tuli bosniahertsegovinalaisen FK Radnik Bijeljinan puheenjohtaja.


title: Mladen Krstajić

text: Krstajić aloitti valmennusuransa toukokuussa 2016, kun hänestä tuli Serbian jalkapallomaajoukkueen apuvalmentaja. Hän luotsasi Slavoljub Muslinin kanssa Serbian MM-lopputurnaukseen 2018. Karsintojen jälkeen kritisoitu päävalmentaja Muslin sai potkut ja Krstajić nousi päävalmentajaksi.


title: Substraatti

text: Substraatti tarkoittaa seuraavia:


title: Aksana Drahun

text: Aksana Drahun (, s. 19. toukokuuta 1981) on valkovenäläinen pikajuoksija.


title: Aksana Drahun

text: Drahun voitti 2005 Euroopan cupin ykkösliigan 100 metrin juoksun ajalla 11,35. Samana vuonna Helsingin MM-kisoissa hän oli mukana voittamassa MM-pronssia 4 x 100 metrin viestijuoksussa. Hän voitti Euroopan cupin ykkösliigan myös vuonna 2006. Göteborgin EM-kisoissa 2006 Drahun oli mukana Valko-Venäjän pikaviestijoukkueessa, joka voitti kisoissa pronssia. Torinon sisäratojen EM-kisoissa 2009 hän karsiutui 60 metrin alkuerissä.


title: Formula 1 -kausi 1984

text: Formula 1 -kausi 1984 oli järjestyksessään 35. Formula 1 -kausi. Se alkoi 25. maaliskuuta 1984 ja päättyi 21. lokakuuta 16 kilpailun jälkeen.


title: Formula 1 -kausi 1984

text: Kausi oli pääasiassa McLaren -tallin hallintaa sen voittaessa 12 kauden 16 osakilpailusta ja varmistaen aikaisessa vaiheessa valmistajien mestaruutensa. Mestariksi nousi kolmatta kertaa Niki Lauda, joka voitti tittelin vain puolikkaalla pisteellä. Kausi oli samalla ensimmäinen modernin ajan kausi, jolloin kaikki ajettavat F1-kilpailut kuuluivat MM-sarjaan.


title: Formula 1 -kausi 1984

text: Niki Lauda voitti kauden mestaruuden ilman ainuttakaan paalupaikkaa. Ainoastaan Denny Hulme on pystynyt samaan vuonna 1967.


title: Formula 1 -kausi 1984

text: * 18. heinäkuuta Tyrrellin kaikki kauden kilpailut hylättiin ja talli sai kilpailukiellon loppukauden kilpailuihin, koska talli oli käyttänyt laittomia autoja.


title: Nokkahaukkakala

text: Nokkahaukkakala ("Oxycirrhites typus") on haukkakaloihin kuuluva kala. Se on sukunsa ainoa laji.


title: Nokkahaukkakala

text: Nokkahaukkakala kasvaa noin 10 cm pitkäksi. Sen kuono on pitkä ja suippo, vartalossa on valkoisella pohjalla tiilenpunainen ruutukuvio. Koska niillä ei ole ilman täyttämää uimarakkoa, haukkakalat painuvat pohjaan silloin kun eivät ui.


title: Nokkahaukkakala

text: Nokkahaukkakala elää luonnossa Indopasifisella merialueella.


title: Nokkahaukkakala

text: Nokkahaukkakala nöpöttää usein rintaeviensä varassa samalla tavalla kuin tokot, ja odottaa syötävien pikkueläinten mönkivän esille. Se on aggressiivinen saman lajin yksilöitä ja muita suunnilleen saman kokoisia kaloja kohtaan.


title: Nokkahaukkakala

text: Nokkahaukkakala syö pienikokoisia äyriäisiä ja kaloja, akvaariossa sille kelpaa myös pakastettu tai kuivattu lihapitoinen ruoka.


title: Darko Kovačević

text: Darko Kovačević (serb. "Дарко Ковачевић", s. 18. marraskuuta 1973 Kovin, Jugoslavia) on serbialainen uransa lopettanut jalkapalloilija. Hänen pelipaikkansa oli hyökkääjä.


title: Darko Kovačević

text: Kovačević edusti uransa aikana Proleteria ja Punaista Tähteä kotimaassaan, Sheffield Wednesdaytä Englannissa, Juventusta ja Laziota Italiassa, Real Sociedadia Espanjassa sekä viimeisenä seuranaan Olympiakosia Kreikassa. Hän lopetti uransa toukokuussa 2009 sydänvaivojen vuoksi.


title: Darko Kovačević

text: Kovačević oli uransa huipulla 1990-luvun lopulla. Tuolloin hän kuului myös Jugoslavian maajoukkueen kantaviin voimiin, ja edusti maataan muun muassa vuoden 1998 MM-kisoissa.


title: Carl Friedrich von Weizsäcker

text: Carl Friedrich Freiherr von Weizsäcker (28. kesäkuuta 1912 – 28. huhtikuuta 2007) oli saksalainen fyysikko ja filosofi. Hän opiskeli fysiikkaa, matematiikkaa ja tähtitiedettä Leipzigissä, Berliinissä ja Göttingenissä. Hän väitteli tohtoriksi Leipzigissä 1933.


title: Carl Friedrich von Weizsäcker

text: Weizsäckerille on myönnetty mm. Max Planck -mitali vuonna 1957, Friedenspreis des Deutschen Buchhandels 1963, Templeton-palkinto 1989 sekä Erasmus-palkinto 1969. Hänet oli lisäksi palkittu Pour le Méritellä. Hän työenteli esimerkiksi Göttingenin Max Planck -instituutissa sekä Hampurissa.


title: Carl Friedrich von Weizsäcker

text: Weizsäcker esitti vuonna 1938 yhdessä Hans Albrecht Bethen kanssa hiilisyklin, jolla tähti voi tuottaa energiaa muuttamalla vetyä heliumiksi. Hän kuului toisen maailmansodan aikana myös tutkimusryhmään, joka epäonnistui pyrkimyksessään kehittää Natsi-Saksalle ydinasetta. On kiisteltyä, olivatko nämä yritykset vakavia, vai epäonnistuivatko saksalaistutkijat tarkoituksella, koska eivät halunneet hallituksen saavan käsiinsä tällaista asetta.


title: Carl Friedrich von Weizsäcker

text: Weizsäcker kuoli Starnbergissä 94-vuotiaana. Hän oli harras kristitty ja pasifisti.


title: Carl Friedrich von Weizsäcker

text: Carl Friedrich von Weizsäckerin isä oli diplomaatti Ernst von Weizsäcker, veli Richard oli Saksan liittotasavallan presidentti ja he kuuluivat Weizsäckerin sukuun.


title: M/S Finnstar

text: M/S Finnstar () on ensimmäisenä valmistunut alus Finnlinesin Fincantierilta, Italiasta tilaamasta viiden aluksen sarjasta. Alus liikennöi linjalla Helsinki–Travemünde. Laiva on rakennettu Fincantierin Castellammare di Stabian telakalla ja on tyypiltään ro-ro/matkustaja-alus. Kuollutta painoa aluksella on 9 653 tonnia. "Finnstar" on rekisteröity Suomen lipun alle ja sen kotisatama on Maarianhamina. Aluksen ensimmäisenä päällikkönä (2006–2012) toimi Jukka Tapiovaara.


title: M/S Finnstar

text: Finnstarin sisaralukset ovat M/S Finnmaid, M/S Finnlady, M/S Europalink ja M/S Nordlink.


title: M/S Finnstar

text: Finnstar on luokkansa suurimpia laivoja maailmassa ja se noudattaa sekä Euroopan että kansainvälistä uusinta turvallisuus- ja ympäristötasoa. Matka-aika Helsingin ja Travemünden välillä on 27 tuntia ja laivalla noudatetaan Suomen aikaa. Varustamo on investoinut laivaan 115 miljoonaa euroa.


title: M/S Finnstar

text: Finnstarilla ja sen neljällä sisaraluksella on Suomen ja Saksan välisen laivaliikenteen suurin hyttivalikoima; yhdeksän hyttiluokkaa. Hyttien koko vaihtelee 10 m²:stä 38 m²:in. Hytit ovat laivalla kolmella kannella.


title: M/S Finnstar

text: Promenadikannella eli ylimmällä matkustajakannella sijaitsevat muun muassa "Aere-", "Acqua-" ja "Terra"-nimiset kokoustilat, kaksi poreallasta, saunat, kuntosali, ravintola, kaksi baaria, aurinkokansi ja Sailor’s Shop -myymälä. Lisäksi aluksen yhdeksännellä kannella sijaitsevat rekankuljettajille tarkoitetut sauna, poreallas sekä Trucker’s Lounge -oleskelutila. Lisäksi lapsille ja nuorille on pelikonsoleita sekä lapsille oma leikkipaikka. Laivalla on myös PAF:n rahapelejä.


title: M/S Finnstar

text: 1. helmikuuta 2005 aluksen köli laskettiin ja 1. elokuuta alus laskettiin vesille. Rakentamisen aikana, marraskuussa 2005 laivassa sattui pieni tulipalo, mutta se saatiin nopeasti sammutettua. Alus luovutettiin Finnlinesille heinäkuussa 2006 (alkuperäisen suunnitelman mukaan se olisi pitänyt luovuttaa vuonna 2005). Luovutuksen viivästyttyä yli puoli vuotta, peri Finnlines Fincantieriltä sopimussakkoja. Summaa ei kuitenkaan kerrottu julkisuuteen. 27. heinäkuuta Finnstar rekisteröitiin Ruotsin lipun alle, mutta jo seuraavana päivänä se palautui takaisin Suomen lipun alle. 6. elokuuta alus aloitti liikennöinnin nykyisellä reitillään, Travemünden ja Helsingin välillä. Vuoden 2014 lokakuussa aluksen kotisatama vaihdettiin Maarianhaminaan. Samalla alukselle saatiin rahapeliautomaatit takaisin.


title: Rodolfo Arruabarrena

text: Rodolfo Martín Arruabarrena (s. 20. heinäkuuta 1975, Marcos Paz, Argentiina) on argentiinalainen jalkapalloilija, joka edustaa espanjalaista Villarrealia. Pelipaikaltaan 178-senttinen Arruabarrena on vasen pakki. Arruabarrenalla on myös Espanjan kansalaisuus.


title: Rodolfo Arruabarrena

text: Arruabarrena aloitti uransa ammattilaisena vuonna 1993 Boca Juniorsissa. Vuonna 1996 hän oli puoli vuotta lainalla Rosario Centralissa. Paluunsa jälkeen Bocan riveihin Arruabarrena hankki joukkueessa aloituskokoonpano paikan. Vuonna 2000 Villarreal osti puolustajan. Luotettavana puolustajana tunnettu Arruabarrena on toiminut Villarrealin kapteenina useita kertoja.


title: Rodolfo Arruabarrena

text: Arruabarrenan maalit Mestarien liigassa kaudella 2005–2006 auttoivat Villarrealin voittoon Rangersista ja Internazionalesta. Villarreal ylsi turnauksessa aina välieriin saakka.


title: Rodolfo Arruabarrena

text: Kesällä 2007 Kreikkalais-seura AEK Ateena hankki Arruabarrenan riveihinsä kolmivuotisella sopimuksella.


title: Rodolfo Arruabarrena

text: Argentiinan maajoukkuetta "El Vasco" on edustanut neljä kertaa. Vuoden 2000 pelatun ystävyysmaaottelun jälkeen, ei Arruabarrenalle ollut tullut maajoukkuekutsua, kunnes uusi valmentaja Alfio Basile kutsui hänet syyskuussa 2006 Espanja-otteluun ja helmikuussa 2007 Ranska-otteluun.


title: Lee McConnell

text: Lee McConnell (s. 9. lokakuuta 1978 Glasgow, Skotlanti) on brittiläinen pikajuoksija ja 400 metrin aitajuoksija.


title: Lee McConnell

text: McConnell juoksi vuonna 2001 Pekingin universiadeissa kuudenneksi 400 metrin juoksussa ajalla 52,44. Seuraavana vuonna hän oli Kansainyhteisön kisoissa toinen ajalla 51,68 ja Münchenin EM-kisoissa kolmas ajalla 51,02. Kauden lopussa hän juoksi yleisurheilun maailmancupissa neljänneksi ajalla 50,82. Vuonna 2003 McConnell oli toinen Euroopan cupissa. Pariisin MM-kisoissa hän oli seitsemäs ja samoin seitsemäs. Ateenan olympialaisissa hän karsiutui välierissä.


title: Lee McConnell

text: McConnell voitti 2005 EM-pronssia sisäratojen EM-kisoissa 4 × 400 metrin viestijuoksussa. Myöhemmin samana vuonna hän karsiutui Helsingin MM-kisoissa henkilökohtaisella matkalla välierissä, mutta oli mukana MM-pronssia saavuttaneessa viestijoukkueessa. Melbournen Kansainyhteisön kisoissa 2006 McConnell juoksi kolmanneksi 400 metrin aidoissa ajalla 55,25. Hän karsiutui Göteborgin EM-kisoissa 400 metrin aitojen välierissä. Birminghamin sisäratojen EM-kilpailuissa 2007 hän kuului Britannian pronssijoukkueeseen 4 × 400 metrin viestissä.


title: Lee McConnell

text: McConnell saavutti Osakan MM-kisoissa 2007 4 × 400 metrin viestijuoksussa pronssia yhdessä Christine Ohuruogun, Marilyn Okoron ja Nicola Sandersin kanssa. 400 metrin juoksussa hän karsiutui välierissä. Pekingin olympialaisissa 2008 hän karsiutui niin ikään 400 metrin välierissä. Berliinin MM-kilpailuissa 2009 hän oli mukana brittien viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Barcelonan EM-kilpailuissa 2010 hän karsiutui 400 metrin alkuerissä. Britannian 4 × 400 metrin viestijoukkue sijoittui alun perin kolmanneksi, mutta nousi myöhemmin Venäjän joukkueen hylkäyksen takia hopealle. Delhin Kansainyhteisön kisoissa hän oli 200 metrillä viides ja 400 metrillä neljäs. Pariisin sisäratojen EM-kilpailuissa 2011 hän kuului Britannian hopeajoukkueeseen 4 × 400 metrin viestissä. Saman vuoden Daegun MM-kilpailuissa hän karsiutui 400 metrin välierissä ja oli mukana Britannian viestijoukkueessa, joka lopulta nousi kolmanneksi Venäjän joukkueen dopinghylkäyksen takia. Helsingin EM-kilpailuissa 2012 hän sijoittui 400 metrillä viidenneksi. Lontoon olympialaisissa hän karsiutui saman matkan välierissä.


title: Lee McConnell

text: McConnell lopetti urheilu-uransa vuonna 2014.


title: Arthur A. Link

text: Arthur Albert Link (24. toukokuuta 1914 Alexander – 1. kesäkuuta 2010 Bismarck) oli yhdysvaltalainen demokraattisen puolueen poliitikko, joka toimi vuosina 1973–1981 Pohjois-Dakotan kuvernöörinä. Hän oli pitkäikäisin kuvernööri osavaltion historiassa.


title: Carlos Germano

text: Carlos Germano Schwambach Neto (s. 14. elokuuta 1970 Domingos Martins, Espírito Santo, Brasilia) on brasilialainen jalkapallomaalivahti, joka edustaa portugalilaista Penafielia. Hän on 190 senttimetriä pitkä.


title: Carlos Germano

text: Vascon junioreista huipulle noussut Carlos Germano edusti kasvattajaseuraansa vuosina 1985–1999. Sen jälkeen hän on kuitenkin vaihtanut seuraa taajaan, 2000-luvulla hänet on nähty peräti yhdeksän eri seuran paidassa.


title: Carlos Germano

text: Huippuvuosinaan 1990-luvun puolivälin ja lopun tienoilla Carlos Germano kuului Brasilian maajoukkuerinkiin. Hän pelasi kaikkiaan yhdeksän A-maaottelua ja oli mukana muun muassa 1998 MM-kisoissa.


title: Halikon lukio

text: Halikon lukio sijaitsee Salon kaupungissa entisen Halikon kunnan kirkonkylässä. Opiskelijoita on yli 200. He tulevat lähinnä Halikon ja Kuusjoen alueelta, mutta myös muualta Salosta. Lukion nykyinen rehtori on Ari Leino.


title: Halikon lukio

text: Halikon lukio on perustettu 1973, ja se on muuttanut useasti. Ennen lukion vanhimmat luokat saivat opetusta entisessä kunnantalossa, ns. Franssintalossa. Myöhemmin koko lukio muutti Halikon koulukeskukseen, joka on Armfeltin koulu. Syksyllä 2008 lukio sai kokonaan oman rakennuksen, kun se muutti Halikon Käsi- ja taideteollisuusoppilaitoksen vanhoihin tiloihin.


title: Halikon lukio

text: Halikon lukiossa on mahdollista suorittaa muun muassa suullisen kielitaidon valtakunnallinen koe, kirjallisuusdiplomi, taito- ja taideaineiden valtakunnallinen lukiodiplomi, tietojenkäsittelytieteen opintoja Turun yliopistoon ja saada urheilun lajivalmennusta. Halikon lukio sijoittui vuonna 2008 ylioppilaskirjoitusten valtakunnallisessa arvostelussa sijalle 43.


title: Tulivälskäri

text: Tulivälskäri ("Acanthurus achilles") on välskärikaloihin kuuluva kala.


title: Tulivälskäri

text: Tulivälskäri kasvaa 25 cm pitkäksi. Tummanruskealla, lähes mustalla pohjalla on pyrstön tyvessä oranssi "liekki", pyrstö on yleisväriltään oranssi ja pyrstössä ja evissä kulkee valkoinen raita. Nuorilta yksilöiltä liekkikuvio puuttuu.


title: Tulivälskäri

text:
Tulivälskäreitä elää koralliriutoilla keskisellä Tyynellämerellä.
Tulivälskäri on hyvin aggressiivinen lajitovereitaan ja muita välskäreitä kohtaan. Sitä suositellaan pidettäväksi yleensä akvaarion ainoana välskärinä. Sen sijaan selkärangattomat ja korallit se jättää yleensä rauhaan, joten sitä voi pitää riutta-akvaariossa.


title: Tulivälskäri

text: Tulivälskärit syövät pääasiassa kasvisruokaa, etenkin akvaariossa kasvavaa levää mutta myös kuivaruokaa.


title: Pii Mensae

text: Pii Mensae eli HR 2022 on eteläisellä tähtitaivaalla oleva, Suomessa näkymätön Pöytävuoren tähtikuviossa hyvin himmeänä näkyvä tähti. Tähti on hieman Aurinkoa suurempi ja kirkkaampi alijättiläinen spektrityyppiä G0V C.


title: Pii Mensae

text: Tähdellä havaittiin säteisnopeusmenetelmää käyttäen eksoplaneetta vuonna 2001. Planeetan nimi on Pii Mansae b. Sen massa on ainakin 10,3 Jupiterin massaa, ja sen kiertoaika on noin 2 049 päivää.


title: Giánnis Anastasíou

text: Giánnis Anastasíou (, joskus "Yannis Anastasiou"; s. 5. maaliskuuta 1973) on kreikkalainen jalkapallovalmentaja ja entinen hyökkääjä.


title: Giánnis Anastasíou

text: Anastasíou aloitti jalkapallouransa Prevezassa vuonna 1990. Yhden kauden jälkeen hän siirtyi Ethnikosiin, jossa pelasi viiden kauden ajan. Anastasíou pelasi seurassa yli 120 ottelua joukkueen vaeltaessa Kreikan Superliigan ja Beta Ethnikin välillä. Vuosina 1996–1999 hän edusti OFI Kreeta. Ulkomaille Anastasíou siirtyi vuonna 1999 ja seurana oli RSC Anderlecht. Hän pelasi belgialaisseurassa vain yhden kauden voittaen maan mestaruuden.


title: Giánnis Anastasíou

text: Kesällä 2000 Anastasíou siirtyi Rodaan, jossa pelasi neljä Eredivisie-kautta tehtaillen 48 maalia. Hyvät esitykset Rodassa toivat kreikkalaiskärjelle sopimuksen AFC Ajaxiin. Peliaika suurseurassa jäi kuitenkin vähiin, eikä hän pelannut Alankomaiden cupin finaalissa keväällä 2006, kun Ajax voitti mestaruuden. Ajax-kausien jälkeen hän edusti vielä Alankomaissa Sparta Rotterdamia ja Almere Cityä, kunnes lopetti uransa vuonna 2008.Anastasíou aloitti valmennusuransa Panathinaikosin apulaisvalmentajana kesäkuussa 2008. Hän toimi Henk ten Caten apuvalmentajana ja joutui jättämään tehtävänsä joulukuussa 2009. Tammikuussa 2011 hän palasi valmentajaksi AFC Ajaxin organisaatioon, jossa toimi juniorivalmentajana kesäkuun loppuun 2012 saakka.


title: Giánnis Anastasíou

text: Tammikuussa 2013 Anastasíousta tuli englantilaisseura Readingin apulaisvalmentaja. Pesti jäi kuitenkin lyhyeksi, sillä Anastasíou sai päävalmentaja Brian McDermottin tavoin potkut jo maaliskuussa.


title: Giánnis Anastasíou

text: Toukokuussa 2013 Anastasíou nimettiin Panathinaikosin päävalmentajaksi. Debyyttikaudellaan Anastasíou luotsasi seuran Kreikan cupin mestariksi neljän vuoden tauon jälkeen. Kreikan Superliigassa Panathinaikos sijoittui Anastasíoun alaisuudessa neljänneksi. Kaudella 2014/15 joukkue oli liigassa toisena, mutta hävisi mestaruuden vieneelle Olympiakosille peräti 12 pistettä. Europeleissä Panathinaikos eteni kaudella 2014/15 Eurooppa-liigan lohkovaiheeseen, mutta 2015/16 pelit katkesivat jo karsintoihin, kun azerbaidžanilainen Qəbələ FK pudotti Anastasíoun miehistön 2–2 vierastasapelillä. Seura purki Anastasíoun sopimuksen marraskuun alussa 2015.


title: Giánnis Anastasíou

text: Kesäkuussa 2016 Anastasíousta tuli Eredivisiessä pelanneen Rodan päävalmentaja. Kausi sujui heikosti ja Roda sijoittui hänen alaisuudessaan Eredivisien toiseksi viimeiseksi ja joutui sarjakarsintoihin. Seurajohto erotti Anastasíoun ennen kahta viimeistä karsintaottelua.


title: Giánnis Anastasíou

text: Huhtikuun lopulla 2017 Anastasíou allekirjoitti sopimuksen belgialaisen KV Kortrijkin kanssa ja siirtyy seuran valmentajaksi kaudeksi 2017/18. Joukkueen kausi lähti liikkeelle kangerrellen ja juuttuminen liigan häntäpäähän johti Anastasíoun potkuihin marraskuun alussa 2017.


title: Jakokosken museokanava

text: Jakokosken museokanava on yksi Pielisjoen kanavista Kontiolahdessa. Se sijaitsee muutaman kilometrin päässä Jakokosken kylästä ja parin kilometrin päässä Mönnin sillasta. Paikka on suosittu koko perheen retkikohde. Alueella on myös leirintäalue.


title: Jakokosken museokanava

text: Kanava rakennettiin 1879. Kanavassa oli alkuaan puusulut. Vuonna 1907 sulut uusittiin kivi- ja betonirakenteisiksi. Vuosina 1956–1973 koko Pielisjoen porrastus toteutettiin ja vanhat kivi- ja betonisulut museoitiin.


title: Jakokosken museokanava

text: Jakokosken museokanava on entisöity kertomaan kertomaan menneiden aikojen kanavaympäristöstä, uittotyöstä ja vanhoista elämäntavoista. Ulkorakennuksiin on koottu kanavointiin liittyviä työkaluja ja -välineitä.


title: Jakokosken museokanava

text: Kanava-alueella on muun muassa vanha Saimaan puuproomu ja höyryhinaaja Utra, joka liikennöi Pielisjoella 1935–1969. Näyttelyrakennuksessa on Pielisjoen kanavointia esittelevä valokuvanäyttely.


title: Jakokosken museokanava

text: Kanava-alueella toimii kesäisin Kontiolahden kanavateatteri; esimerkiksi kesällä 2009 siellä esitettiin näytelmää Pikku Pietarin piha ja 2011 Kivenpyörittäjän kylä. Kanavateatteri on toiminut museokanavalla vuodesta 1984 lähtien.


title: Jakokosken museokanava

text: 2000-luvun alussa museokanavalla esitettiin ohjelma- ja konserttitoimisto The LittleBigMusicin tuottamat revyyesitykset Pysykää kanavalla (2003), Karjalasta kajahtaa (2004), Palveluksessanne (2005) ja Hirmu kiva (2006). Vuonna 2007 kanavalla esitettiin Parasta ennen -revyy, joka juhlisti samalla kanavan revyyn viisivuotistaivalta. 2008 sai ensi-iltansa Täyttä Rautaa -revyy.


title: Jakokosken museokanava

text: Kesällä 2006 toteutettiin kanavalla ensimmäinen lasten museoseikkailu "Kummaa museokanavalla".


title: Jakokosken museokanava

text: Keväällä ja syksyllä 2007 museodraamaseikkailun nimi oli "Kanavanvartijan maa". 1920-luvulle sijoittuvan seikkailudraaman pääohjaajana toimi Teatteri Hyrrän Tero Sarkkinen.


title: Biff Byford

text: Peter ”Biff” Byford (s. 15. tammikuuta 1951 Barnsley, Yorkshire, Englanti) on englantilaisen Saxonin laulaja ja yksi sen perustajista.


title: Kaulusvälskäri

text: Kaulusvälskäri ("Acanthurus leucosternon") on huomiota herättävän värikäs koralliriuttojen kala, jota pidetään myös meriakvaariossa.


title: Kaulusvälskäri

text: Kaulusvälskäri kasvaa 30 cm pitkäksi. Vartalo on sininen, selkäevä keltainen, pää musta ja leuan alla on valkea kauluskuvio. Pyrstössä on sinisellä pohjalla musta kuvio.


title: Kaulusvälskäri

text: Kaulusvälskäreitä elää Intian valtamerellä Afrikan itärannikolta Andamaaneille, Indonesian lounaisosaan ja joulusaarelle. Sitä on tavattu myös läntisen Tyynenmeren puolelta Indonesiaa ja Balilta. Se viihtyy varsin matalassa vedessä, koralliriuttojen ylärinteillä ja tasangoilla.


title: Kaulusvälskäri

text: Kaulusvälskäri viettävät aikaansa joko yksin tai suurina ruokailuryhminä.


title: Kaulusvälskäri

text: Akvaariossa kaulusvälskäri on hyvin aggressiivinen lajitovereitaan ja muita välskäreitä kohtaan. Sen sijaan selkärangattomat ja korallit se jättää yleensä rauhaan, joten sitä voi pitää riutta-akvaariossa. Se tarvitsee kuitenkin paljon uimatilaa, ja on herkkä saamaan pilkkutaudin.


title: Kaulusvälskäri

text: Kaulusvälskärin ei tiedetä lisääntyneen vankeudessa.


title: Kaulusvälskäri

text: Kaulusvälskärit syövät pääasiassa kasvisruokaa, etenkin akvaariossa kasvavaa levää, mutta myös kuivattua levää tai leväpitoista kuivaruokaa. Luonnossa levää syövä kala saa levän joukossa pieniä äyriäisiä, ja akvaariossa sen ruokavalioon suositellaan lisättäväksi myös kuivattuja tai pakastettuja pikkueläimiä.


title: 54 Piscium

text:
54 Piscium (54 Psc) on himmeä tähti Kalojen tähtikuviossa 36 valovuoden päässä Maasta. Sen näennäinen kirkkaus on
5,80 ja se on oranssi pääsarjan tähti, jonka spektrityyppi on K0V. Tähdellä on eksoplaneetta 54 Piscium b, jonka etäisyys on 0,296±0,017 AU,
radan soikeus 0,618±0,051 , kiertoaika
62,206±0,021 , massa >0,227±0,023 Jupiteria.


title: 79 Ceti

text: 79 Ceti eli HD 16141 on noin 117 valovuoden päässä sijaitseva himmeä tähti Valaskalan tähtikuviossa. Tähti on keltainen alijättiläistähti, jonka keskustasta on vety loppunut.


title: 79 Ceti

text: Tähdellä on eksoplaneetta, jonka radan isoakselin puolikas (a) on 0,35 AU, radan soikeus (e) on 0,252±0,052, kiertoaika (P) 75,82±0,4 d. Planeetan massa on 0,215 ± 0,03 Jupiteria. Tarkkaa massaa ei tunneta, koska planeetan radan kaltevuutta ei tiedetä.